Lai Hla Salai Tuan Ling Thang Tonsal Can Ka Hngak » Mp3 Download ▷ Free Music Downloads MuzicaBuna.eu - Download free music\nLai Hla Salai Tuan Ling Thang Tonsal Can Ka Hngak Free Mp3 Download\nFree Lai Hla Salai Tuan Ling Thang Tonsal Can Ka Hngak mp3\nFree Salai Tuan Ling Thang Cinmual Tlang mp3\nFree Lai Hla Salai Tuan Ling Thang Zan Mang Lam Bang mp3\nFree Lai Hla Salai Tuan Ling Thang Mopuai mp3\nFree Lai Hla Salai Tuan Ling Thang Ti Rori Cun mp3\nFree Salai Tuan Ling THang Ka Nau Hniang mp3\nFree Lai Hla Salai Tuan Ling Thang Rin Um Te In mp3\nFree Lai Hla Salai Tuan Ling Thang Kan Khua Ka Ngai mp3\n192 Kbps 5.13 MB 00:03:54 35\nFree Salai Ṭuan Ling Thang Rit Kil Nuam mp3\nFree Lai Hla Salai Tuan Ling Thang Ka Awlawk Na Ti Sawng mp3\nFree Chin Hla Salai Tuan Ling Thang Ka Duat Mi Te mp3\nFree Lai Hla Salai Tuan Ling Thang Mitthli Aw mp3\nFree Lai Hla Salai Tuan Ling Thang Ruahsannak mp3\nFree Salai Tuan Ling Thang Damten Mangtha Full Album mp3\n192 Kbps 145.05 MB 01:50:13 26\nFree Lai Hla Salai Tuan Ling Thang Lungduh Thluaite mp3\nFree Salai Tuan Ling Thang Samthlairem mp3\nFree Salai Tuan Ling Thang Tuan Hrut Hro Cun Ei Hrut Hro mp3\nFree Lai Hla Salai Tuan Ling Thang Thukham mp3\nFree Lai Hla Salai Tuan Ling Thang Lai Tawng Na Thiam Maw mp3\nFree Lai Hla Salai Tuan Ling Thang Kei Cu Laimi Ka Si mp3\nFree Lai Hla Salai Tuan Ling Thang Sentecai mp3\nFree Lai Hla Salai Tuan Ling Thang Tap Nawn Hlah mp3\nFree Salai Tuan Ling Thang A Cem Zo mp3\nFree Salai Tuan Ling Thang A Remthiam Ve Maw mp3\nFree Salai Tuan Ling Thang Maw Nun Nem Te mp3\nFree Salai Tuan Ling Thang MAI THUTHU TE SAWH mp3\nFree Laihla Salai Tuan Ling Thang Bawihte Na Zun mp3\nFree Lai Hla Salai Tuan Ling Thang Lairam Na Dam Maw mp3\nFree Falam Khua Salai Tuan Ling Thang mp3\nFree Lai Hla Kan Khua Ka Ngai mp3\n192 Kbps 5.22 MB 00:03:58 69\nFree Lai Hla Salai Tuan Ling Thang Bawihte Na Zun mp3\nFree Salai Tuan Ling Thang Na Tel Lo Cun mp3\nFree Tuan Ling Thang Sen Tet Lai mp3\nFree Chin Rock Concert BJ Tuan Ling Thang Kunrirak LIVE mp3\nFree Darling Na Tel Lo Cun By Salai Tuan Ling Thang mp3\nFree Chin Hla Salai Tuan Ling Thang Duhdawtnak mp3\nFree Salai Tuan Ling Thang KUT KAI AW IN mp3\nFree Khualtlawng Pa Salai Tuan Ling Thang mp3\nFree Salai Tuan Ling Thang Ka Awlok Na Ti Song mp3\nFree Lairam Tleu Ve Seh mp3\nFree Father S Day Solo Salai Tuan Ling Thang TV Za Nawn Thang mp3\n192 Kbps 11.49 MB 00:08:44 7\nFree Falam Hla Salai Ṭuan Ling Thang Mithli Aw mp3\nFree Salai Tuan Ling Thang mp3\nFree Chin Hla Salai Tuan Ling Thang Zuam Cio Uh Si mp3\nFree Salai Tuan Ling Thang Lairam Na Dam Maw mp3\nFree DAMTEN KA NU MANGTHA mp3\nFree Lungduh Thluai Te Wmv mp3\nFor your search query Lai Hla Salai Tuan Ling Thang Tonsal Can Ka Hngak MP3 we have found 1000000 songs matching your query but showing only top 10 results. Now we recommend you to Download first result Lai Hla Salai Tuan Ling Thang Tonsal Can Ka Hngak MP3 which is uploaded by Chin Rock Industry of size 4.91 MB , duration 3 minutes and 44 seconds and bitrate is 192 Kbps .\nSiempre Te Voy A Querer Calibre 50 Rafa Solis Cover Mp3\nThe Fortunes Here Comes That Rainy Day Feeling Again Mp3\nOMSI 2 Breaking The E500 MMC ZF Gearbox Mp3\nRüyada Mantar Görmek Ne Anlama Gelir Ne Demektir Mp3\nTimurtaş Hoca Içki Satan Bir Adamla Sohbeti Mp3\nMahremiyet Eğitimi Nedir 3 Mp3\nBurdur Son Dakika Haberleri Mp3\nBitli Sadrazam Mihrimah Sultan La Nasıl Evlendi Mp3\nKayahan Gözlerinin Hapsindeyim Eurovision Preview Turkey 1990 Mp3\nPara Düşürme Makinesi 100 Tl Veriyor Mp3\nSoccer Manager 2018 2 Derbi Gibi Derbi Mp3\nThe Speak Up Mambo Al Castellanos Mp3\nBalık Fragman 1 2014 Bülent Inal Sanem çelik Mp3\nKanal Z Ara Haber 15 Ağustos 2015 Mp3\nYılmaz Ensaroğlu 12 Eylül ü Yargılamak Mp3\nJessica Sound Of Music Mp3\nSkeo Insanity Mp3\nKınayı Getir Aney Oy Gelin Kına Türküleri Mp3


Breaking News: Tuni Bak Ah Kawl Ralhrang Helicopter Hakha Chungah Pa 2 An Phan Mipi An Lautuk Cang – Chin World News Evening\nBreaking News: Tuni Bak Ah Kawl Ralhrang Helicopter Hakha Chungah Pa 2 An Phan Mipi An Lautuk Cang. Nihin Hakha ah SAC helicopter voi 2 a phan. September 3, 1:00 PM le 2:50 PM ah tiin voi hnih a phan. Hi helicopter hi COVID-19 vaccine a phur mi le bank tangka a phur mi a si kho men, tiah an zumh. Nizaan naihrawng hi Kalay, Falam, Hakha le Thlanglei Chinram ah SAC helicopter a phan pah lengmang tiah kan theih.\nChin ramkulh ah cozah riantu tu dihlak 20000 leng chung ah 14000 leng nih CDM cawlcanghnak ah an i tel caah zatuak in 72% leng a si. Chin ramkulh ah CDM lutmi hna chung in ngandamnak lei cozah riantuan tu an tam. Mindat ah cun atu tiang ah sizung zong thaten hon khawh a si rih lo. Thazaang a tling tuk, a ruang cu Chin chung ah hin sibawi tampi an i tel, cheukhat cu Director reng zong an i tel.\nCun zaanglek nak lei zong ah rampi min thatter tu hna zong an i tel. An umnak department cio in reng sang zong nih CDM cawlcanghnak ah an i tel hna Cu cu Chin ramkulh CDM cawlcangh nak ah teinak pakhat a si tiah CDM cawlcangh nak ah a tel mi cozah riantuan pakhat nih a chim. Ramkulh chungah Chin ramkulh in CDM cawlcanghnak tambik a tel kho mi a si, ralhrang phu hna nih rian sok ding in auhmi cozah cazin ning ah hmundang ramkulh le ramthen 14 chung ah riansok tu dihlak hi minung thong leng an si nain , Chin ramkulh chung ahcun riansok tu minung pakhat hmanh an um lo tiah theih a si.\nCozah Rian Tuan Mi Hna CDM A Tambik Cem An Si Cang Min Aung Hlaing Cu Akhuaruahhar Cang


Nancy Pelosi cu Media hna nih bia hal an timh, leh ngam lo in atli tak diam, afghan ram kong ah acoyah thar adir lai?? – Kawltu Team\nNancy Pelosi cu Media hna nih bia hal an timh, leh ngam lo in atli tak diam, afghan ram kong ah acoyah thar adir lai??\nSpeaker Pelosi, pre-planned Women’s Equality Day event San Francisco ah a hman, Reporters hna nih Afghanistan ram buainak kong ah bia hal an timh nain an tli tak ko kha mu! statement ka chuah cang kha ati daih ko, Nihin ah khan Pentagon Chief Austin nih congressional leaders hna Afghan bomb puak ah briefing an pek, Nacy Pelosi nih Women’s Equality Day ah Joe Biden’s Build Back Better plan promote a timh. September 19 tiang asi lai, Lower House hna nih hin session an idinhter lai.\nHouse Minority Leader Kevin McCarthy nih August 31 Withdrawal Deadline hlan ah, Pelosi cu Session auh zawk ding in fakpi in nawl asi, McCarthy nih hin Americans vialte hruai asi khawh nak hnga, Legislation pass a duh nain Pelosi nih zei ah arel piak lo, CBS journalist Ed O’Keefe nih “Nancy Pelosi a tliknak kip ah azulh ve peng an ti, Pelosi nih hin aduh ah cun Session hi a auh khawh ko, Afghanistan ah thil cang mi hi Donald Trump President can lio cu sisehlaw, Pelosi hi zeitin dah an cawlcang hna??\nIslamic Emirates Afghan acoyah tuanchung ding ah “Caretaker Government dirter asi cang lai,\nAl-Jazeera news ah Taliban nih Western-backed administration an hlonh dih cang caah, Afghanistan lo rak zohkhenh chung ding ah, caretaker government tuah timh asi, Taliban sources nih Al Jazeera an chim ning ah cun, caretaker government ah hin Afganistan ah miphun dang dang ethnicities & tribal backgrounds hna an tel dih lai an ti.\nZei maw zat nih min an pek cang Afghanistan ram rak zohkhenh chung ding ah pek cang asi, A Tu tan caah cun caretaker government nih hin zeitik tiang dah, function hi an kalpi lai timi cu fiang in chim khawh asi rih lo, Afghanistan’s ethnic diversity hi an ram chung politics ah zong ah an buainak bik asi, 40 million ah cun miphun dang dang hna an tam ngai ngai, Pashtuns hi Afghanistan’s ethnic group, lian bik le population 42 percent an si.\nSunni Muslim community hna hi Pashto language hmang in 18th century ah khan Afgan politics ah anrak activ cang, Taliban Afghan caretaker government ah hin “amir-ul momineen” (commander of the faithful) Islamic Emirate of Afghanistan hruaitu lu bik an ngeih lai, Key ministries nominations-judiciary, internal security, defence, foreign affairs, finance, information & special assignment for Kabul’s affairs. Taliban co-founder Mullah Baradar Kabulah ah um lio, Mullah Mohammad Yaqoob, son of Taliban founder Mullah Omar, cu Kandahar lei ah acoyah thar tuah ding ninglam hna lak ding in akal.\nUS nih caretaker government ah hin acoyah hmasa ah um mi former President Hamid Karzai & former Head of Afghanistan’s High Council for National Reconciliation Abdullah Abdullah tel ve se tiah an duh, ISIS-K hna nih minung 110 hrawng nizan bomb puah ah khan an thi ruang ah, Kabul boruak a buai ngai ngai rih ko, mah acoyah ah hin women’s rights biapi ngai in an chiah lai, Nu hna cu government bodies dang dang ah rian an tuanter lai tiah report ah langhter asi.\n← Ti chiahnak chung ah Oxigen a um lo timi hi zei dah asul lam sihnga? mithi an um tawnnak zong asi?\nKNU hna nih cun PDF le G.Z hna hi hmuhnak kip ah dam in kachiah lai lo ati, achung bia ah tlingte in, →


Chin Miphun Thawhkehnak by Pu Sang Khar :: Lairamdawtu\nHome - Chin Miphun Thawhkehnak by Pu Sang Khar\nChin Miphun Thawhkehnak by Pu Sang Khar\nCHIN MIPHUN THAWHKEHNAK\nChin miphun pawl cu kan pupa tuanbia ah Hlan liopi ahcun ca kan rak ngei ve nain saphaw cungah rak tial hna kaw, uico nih a tlik pi i a rak ei dih caah ca kan ngei kho ti lo tiah an ti tawn. Cucaah Mirang cozah nih Chin Land (Lairam) an kan uk i a bikin, Baptist missionary pawl kan ram an phak hnu lawngah ca an kan serpiak chom i ca hi kan ngei ve. Cuti i Chin miphun kan hram thawknak asiloah a tu kan umnak ChinLand (Lairam) kan phak hramthawk in ca kan rak ngeih lo caah kan thawhkehnak, pakhat le pakhat, pengkhat le pengkhat, asiloah phunkhat le phunkhat (clan)kan i pehtlaihning kha, Chin mi vialte cu pumkhat hrimhrim kan si ko tiah kan zumh i kan chim cio nain, a fiang tein a hngal khomi le a chim kho mi kan um ti lo. Mirang pawl nih A.D.1885 kum i kawlram vialte cu kan lak dih cang an rak ti lio ahhin (Lairam) ChinLand cu aa rak i tel ve lo.\nCucaah kawl pawl nih an chimh hna ningin kawlram nitlak chaklei India le Bangadesh ramri ah Chin miphun pawl an um ti cu an rak hngalh. Cun Mirang nih Bengal an lak tikah nan pawng ahhin zei miphun dah an um tiah an rak hal ve hna i, Kuki pawl an um an ti hna. Anmah Bengal holh in Kuki timi cu mihrut phun asiloah saram bantuk in a ummi tlangcung minung (savage and wild hill people) tinak a si. Dr.Vumson tialmi Zo History, p.1. Sihmanhsehlaw 1871-72 kum i Mirang nih Lushai expedition an vun tuah i, anmah he an i ton taktak tikah zei miphun dah nan si tiah an hal tik hna ahcun Lushai kan si, an rak ti hna. Cun Mirang cozah nih A.D.1892 kum i Chinland an hun tuk ve i an lak tik ahcun an phanhnak kip i minung pawl kha 'Zei miphun dah nan si?' i 'khuazei in dah nan chuah?' tiah an hal cio tik hna ahcun, Tidim peng i a ummi hna nih, 'Zo kan si i Cimnuai in kan chuak,' an rak ti. Cucaah Tuck and Carey nih, "Chin miphun Eden dum cu Cimnuai a si," an rak ti phah. The Chin Hills by Carey and Tuck, Vol.1, p.127. Falam le Hakha peng i a ummi hna nihcun "Laimi kan si i Lailun in kan chuak," an rak ti ve.\nSihmanhsehlaw Mirang nihcun hi miphun hna hi pakhat an si ko nain zeicadah an chimmi an i khah hnga lo tiah an khuaruah a rak har i anmah nih tha tein an dothlat. Cuti i an dothlatnak vialte le kanmah Chin miphun lak zongin A.D.1950 kum hnu i kan mifim deuh pawl nih an hlathlai ve i an tialmi cauk tampi kan relnak thawngin, Chin asiloah Laimi pawl cu B.C.kum zabu pariatnak in khan Tuluk ramah miphun nganpi pakhat in kan rak um cang ti le B.C.770 - A.D.24 tiang Chin Dynasty (Chin pennak) tiin Tuluk ramah uktu saupi a rak tuan kho mi miphun kan si tiah zumhnak a um.\nF.K.Lehman tialmi The Structure of Chin Society, p.11; Dr.Vumson tialmi Zo History, p.27; Thla Tin Thang tialmi Laimi Suahkehnak (Chin History), pp.3,4; China Today No.6,1985, Released by the Chinese Embassy Rgn. chungin a lak i Pu Chawn Kio tialmi Chin Miphun Thawhkehnak(Origin of the Chins) timi pp.1, 2.\nCHIN BIAFANG UMTUNING\nKawl(Burmans) pawl nih A.D.kum zabu hleikhatnak asiloah hleihnihnak lio i Irrawaddy tivapi a sumlei an rak hrawng i, Irrawaddy le Chindwin tivapi pahnih karlak ah Chin miphun pawl an rak hmuh hmasat bik lio hna ahhin CHIN tiah an rak auh cang hna. Dr.Vumson tialmi Zo History, pp.3,4. Mi tampi an chimning ahcun Chin mipa pakhat nih Bawm pakhat(Chin in Burmese) a rak phorh caah kawl nih Chin miphun pawl cu Chin tiah an auh hna an ti. Cu ruahnak cu 1975 kum ahkhan B.Lal Thang Liana nih Mandalay University i M.A. degree a laknak Thesis caah History of Mizo in Burma tiah a tialmi chungah a hnatlakpi ve. Sihmanhsehlaw hi cu a si kho lomi, zumh awk tlak lomi bia a si tiah ruah khawh a si. Zeicatiah Kawl pawl he an i hmuh hlan le an i ton hlan ahhin kan pupa pawl cu phun min ngei lo i maw an rak um hnga? Anmah tein an phun min hi i sak thiam lo in maw miphun dang nih zuamtiah-nehsawhnak in an auhnak hna cu an miphun min ahcun an rak i lak hnga? Chindwin tivapi cu cu hlan vialtepi cu min ngei loin a rak um lai i maw mah hnu lawng cun Chin (Bawm) phur pawl an tikhor tiah cun min cu a ngeih chom lai?\nCun Chin(Lai) miphun pawl nih Bawm an phorhmi hi a tu kan umnak tlang cung ram kan phanh hnu lawng in a thawkmi a si tiah tuanbia thiammi tampi nih an ti fawn. Thla Tin Thang tialmi Chin History, p.8. Culengah Chin miphun kawlram kan luhnak cu A.D.hramthawk kain a si cang i Irrawaddy le Chindwin tivapi pahnih karlak an phanh hi cu A.D.kum zabu pariatnak hlan deuh ah a si cang. Kawl pawl cu Chin miphun Kawlram kan luh hnupi A.D.kum zabu pakuanak hrawng lawngah Kawlram chungah a lutmi an si i Irrawaddy le Chindwin karlak an phanh hi cu cu hnu lawngah a si. Cucaah Bawm phorh ruangah Chin timi min kan ngei timi cu a hmaan lai lo i zumh awk tlak a si lo.Cun Professors G.H.Luce le F.K.Lehman nihcun "CHIN" timi min cu Kawl holh in 'Hawikom'asiloah' mah le mah kan si' tinak in a ra mi a si lai tiah an ruah. Zeicahtiah Kawl le (Chin)Laimi cu an rak i ral in an rak i do bal lo i an i bawm i an i hawikom zungzal tiah an ti.\nProfessor Luce tialmi Note on the People of Burma in the 12th-13th century A.D.Census of India, 1931,11,1; F.K.Lehman tialmi Anthropology in the Chin Hills, Guardian, Vol. 104, pp 39-40, Rangon, 1963. Dr.Vumson tialmi Zo History, p.4.\nHi ti i an ruahmi hi anmah kawl pawl tialmi lungca cherhchan in an ti mi a si ko. Sihmanhsehlaw cu an cherhchanmi lungca lila ahcun Chin pawl Chindwin tivapi pawngkam hrawng an rak um lio ah Kawl le Chin karlak i sal i tlaihnak le i zorhnak kong a tial than ve lila tik ahhin mah le mah asiloah hawikom timi sullam ngeiin Kawl he i hmuh hnu le i ton hnu i ngeihchommi min cu si khawh dawh a si hrimhrim lo. Cucaah hi cu nainganzi bia sawhsawh maw asiloah kanmah Chin miphun lakin hi sullam ngeiin Chin timi min a ra an ti a si ahcun Kawl pawl sin in mithmai tha duh ruang sawhsawh i chim mi a si lai tiah ruah tlak a si.\nAngaingai ti ahcun CHIN timi min cu Asho, Cho, Khumi, Kuki, Laimi, Meithei, Mizo, Naga, Zomi, Bawm, Tlanglau le Leitak tiah kanmah le kanmah a auh mi miphun vialte zapi fonh in kan hramthawk tein kan rak ngeih mi min le Tuluk ram chung kan rak um lio tein kan hram thawknak min a si ko tiah zumhnak a um. Zeitindah hitin kan chim khawh ti cu World History kan zoh tik ah - Chinna ram in a kekmi miphun vialte hna khi an holh umtuning in miphunpi 4 ah an um hna. Cu miphun 4 hna cu 1.Altaic, 2.Austro-Asiatic, 3.Indo-European le 4.Sino-Tibetan an si. Sino-Tibetan chung ahhin-1.Han-Chinese, 2.Hui-Chinese, 3.Miao-Yao, 4.Tai le 5.Tibeto-Burman tiah an i then than. Cun Tibeto-Burman timi chungin-1.Rakhaing, 2.Burma(Kawl), 3.Chin, 4.Kachin, 5.Lahu, 6.Lolo-Moso le 7.Naga hi an i sem. Chin timi chung ahhin-1.Asho, 2.Cho, 3.Khumi, 4.Kuki, 5.Laimi, 6.Meithei, 7.Mizo, 8.Zomi, 9.Bawm, 10.Naga tiin phun (10) ah kan i then than. Cun Laimi chungin:- 1.Lakher, asiloah Miram, 2.Lautu, 3.Zotung, 4.Zophei, 5.Senthang, 6.Mi-E, 7.Thawr, 8.Zokhua, 9.Hakha, 10.Thantlang, 11.Hlawn Ceu, 12.Zahau, 13.Tlaisun, 14.Zangiat, 15.Sim, 16.Khualsim, 17.Lente, 18.Ngawn, tiah miphun tampi ah kan i then than. Hi a cunglei kan tialmi chung ahhin 1.Hautheng, 2.Tlanglau le 3.Leitak phun timi zong an i tel rih lo. Cu hna zong cu hi Laimi timi phun chung in aa then chinmi an si ve theu lai tiah zumhnak a um.\nKawl siangpahrang uknak tuanbia hi A.D.1044 in a thawk i, hmasa bik siangpahrang Anawratha hnu chan hnihnak (2nd generation), kum zabu 11 (hleikhatnak) hrawngah Alawngsitthu siangpahrang a hung kai i, Alawngsitthu chan hrawngah Pagan lungca cu tial an si. Cu Alawngsitthu siangpahrang nihcun a pawngkam i a ummi miphun hna cu a auh khawh tawk kha a rak auh hna i, "Nannih zei miphun dah nan si?" tiah a rak hal hna. Anmah nih an chimning tein lungca chung ahcun an tial hna i, CHIN miphun min cu 'Chin miphun' tiah an rak tial. Cun Sir Author P.Phayer nih, History of Burma timi cauk ah Chindwin tiva cu 'Khyengdweng' tiah a rak tial. History of Burma, 1883,p.6. Cun Maj.W. Gwynne nih, "Ch'in, Ch'iang, Khiang, Khyeng Khang, timi vialte cu Chin tinak an si dih," tiah a ti ve. Linguistic Survey of India,p.57. Culengah Kenneth Scott Latourette nihcun, Ch'i, Ch'in, Ch'u le Ch'iang timi vialte hi Chin in a kekkuaimi miphun hmetete an si ko tiah a rak ti ve. Encyclopedia Britainica ah, "Ch'i le Ch'in timi hi Tuluk minsak a si i, Ch'iang ti hi Tibet minsak a si, "tiah a tial. Cucaah Ch'i, Ch'in, Chin, Ch'u le Chiang timi vialte hi aa khatmi an si dih i Chin tinak an si dih ko. Hi a cunglei i ka tialmi vialte nihhin kan hramthawknak min cu Chin a si i atu zongah kan min taktak cu Chin a si ko ti kha a fianter ko rua tiah ka ruah.\nCHIN MIPHUN KAWLRAM CHUNG LUHNAK\nTuluk ram chung an rak um lioah miphun nganpi le siangpahrang pennak nganpi a rak ngeimi an rak si. Anmah nih pennak an lak hlan Shang Dynasty (Shang Pennak) chan lio hmanhah Kansu le Shensi tlang Nitlak thlanglei ah an rak um i Shang pennak pawl he hin a doh zong an rak i do lengmang ti a si. Chou siangpahrang chan (B.C.722-481) ahcun Yangtsi tiva le Wai tiva kar tlang rawn (plateau) ah an rak um. Hi miphun hna hi a hmasa bik Tuluk record lio in (B.C.2,000) 'Ch'iang tiah an rak ti cang hna, tiah D.G.H.Hall nih 'A History of South-East Asia' timi cauk ah a tial. Zo History by Dr.Vumson,pp.27-29. Chou pennak adih hnuin Chin pennak cu aa thawk ve i (B.C.221 -24 A.D.) tiang a rak si. Cu Chin pennak i minthang bik le hmasa bik cu Shi Huang ti a rak si. (B.C.221-206) The Angel Chinese History, Newyork p.3 ahcun Chou le Chin pennak cu Chinlung tlangkulh in a si a ti. Hi Chinlung tlang hi Yantsi le Wai tiva karlak tlangrawn(plateau or table land) khi a si. Hi Chinlung hi anmah Tuluk zong nih 'Mi semnak hmun' tiah an ti. Siangpahrang Shi Huang Ti hi Tuluk ram kulhnak ralhau(Great Wall) a rak saktertu hna a si. Hi ralhau an sak lio ahhin an rak hrem tuk hna i ralkap nih ahohmanh tlizam kho hna hlah seh tiah an rak congh peng hna i lo zong an rak thlo thiam ti lo i ei awk zong an rak ngei lo.\nCucaah mikip nih Shi Huang Ti siangpahrang cu an sam an riam chiat an serh i a chan hmanh sau loin 206 B.C.ah a rak thi. Amah hnu in uktu siangpahrang a tuanmi pawl cu a mah tlukin an rak thawng ti lo i duhsah tein an nawlngeihnak a zorchuk. Adonghnak ah Han pennak (Han Dynasty) nih an hun tei hna i Han uknak cu A.D.25 kum in a thawk i A.D.220 tiang a hmun. Han pennak tangah an hrem tuk hna caah cu an umnak Chinlung in cun thlanglei an rung zam i a hmasa ah Tibet ram ah an um rua ti ruahnak a um. Zeicahtiah, Marcopolo diary ah hi tin a um: "Han siangpahrang nih Chin miphun a hrem lio hna ahhin Chawn Ching Ling nih a hruai hna i, nitlak lei ah an zam i ram pakhat an ser," tiah a tial. The Seven Headed Trans Himmalaya. Cu ram an sermi cu a tu i Tibet ram hi si dawh ngai a si ti a si. Zeicahtiah Tibet miphun nihhin tuanbia pakhat an ngei ve i hi tin an ti: "Tibet miphun a kan hringsortu cu Chawng Ching Ling tiah min a ngeimi zawng pakhat a rak si. Cu zawng cu Yallung tiva pawng i a ummi Zotlang ah a ummi Demonese he an i um i, cu hna hrinsor cu kan si." tiah an ti. R.A.Stein tialmi Tibetan Civilization 1972 p.28. Hi a cunglei i Marcopolo a tialmi le Tibet tuanbia hi kan ruah tikah Tibet pawl le Chin pawl nihhin Tibet ram hi rak tla ti hna sehlaw a dawh ngaingai. Cu lawng si loin Laimi tampi nih Zotlang in kan chuak an ti tik ahhin Tibet ram i Chin pawl an rak umnak hmun hi Zotlang tiah an timi hi a si lai tiah ruahnak a um.\nLaimi(Chin) pawl nih 'Chawng Ching Mang Ling' tuanbia kan ngei ve. Kan pupa pawl nih an chimnak ah Laimi a kan hringsortu hi Chawn Ching Mang Ling a si tiah an ti. Asinain a hnuah cun Cong Cin Mang Lian tiah an ti. A.D1902 kum i Chinram a rak phan mi Siangbawi Dr.East nih,"Marcopolo nih a tialmi Chawng Ching Ling hi Laimi nih a kan hringsortu an timi Chawng Ching Mang Ling he hin aa khat mi an si, tiah a tial.\nDr.E.H.East, M.D.: The Burma Manuscript (East Diary) Reproduce by ZBC,p.111. Captain Sing Khaw Khai; The Theological Concept of Zo in the Chin Tradition and Culture.\nCaptain Sing Khaw Khai tialmi cauk chung zongah hi Chawng Ching Mang Ling a hrinsor kan si tiah Tidim peng ummi Chin pawl zong nih an ti ve ti kan hmuh rih. Tibet ram i kum 200 hrawng an um hnu ah A.D.300 hrawng ahhin Buddhism (Kawl biaknak) hi Tuluk le Tibet ram ah a rak lut. Mi tampi cu cu biaknak ahcun an rak lut. Cu biaknak i a lut duhmi le a lut duhlomi pawl karlak ah hnahnawhnak fakpi a rak um caah Chin miphun pawl cu Buddhism biaknak duh lo ruangah Tibet ram in an chuak i Hukawng tlang fiangin Kawlram(a tu Kachin ram) lei hi an rung zam. Zo History by Dr.Vumson, p.28. Professor G.H.Luce nihcun Chin miphun pawl Hukawng tlang an phanh hi A.D.400 hrawng a si tiah a tial. Journal of Burma Research Society 1954. Cun Kawlram ah Siangbawi a phan hmasa bikmi Roman Catholic Missionary Father Sangermo cu A.D.1783 kum ah Kawlram a rak phan i, Kawlram a rat hlanah Tibet ram siangbawi a tuan mi a si i, cu pa nihcun, A Descristion of The Burmese Empire timi cauk p.33 ah "Kawlram chaklei Latitude degree 20:30 - 21:30 ahhin ram dawh ngaimi pakhat a um i, cu ram cu'Jo ram' an ti. Cuka ram i a ummi minung cu Chein miphun an si ve, tiah a rak tial.\nCucu Chin miphun pawl Tibet ram in an chuah i Kachin ram an phanh hlan, Hukawng tlang fiang i an um lio si dawh a si ko. Dr. F.K.Lehman nih 'The Structure of Chin Society' timi cauk pp.12,13 chungah"Chin miphun Kawlram an phak cu A.D.750 hlan deuhte hrawngah a si," a ti. Hihi hmaan dawh ngai a si ko. Annih cu duhsah tein aa thial lengmangmi an si caah A.D 300 hrawngah Hukawng tlang fiang an phan. Cuka incun duhsah tein an hung i thial than i, A.D. 750 hlan deuhte hrawngah Hukawng tlang fiang in Puta-u chaklei ahkhin Kachin ram ah an rak lut tinak a si. Cuticun Chindwin tiva hna ahkhin an hung phan i, Chindwin tiva hna ahcun an um i an tohmi le an dinmi a si caah cu tiva min zong cu Chindwin an ti. Chin tikhor tinak a si. Chin le Kachin cu unau an rak si i, Chin pawl cu tanglei an rung lan i Kachin pawl cu Kachin ramah an rak tang. Cu tanglei a rung lanmi Chin pawl cu Chindwin le Irrawaddy tivapi pahnih karlak an rung paan i cuka ahcun khua an to. Chindwin le Irrawaddy tivapi pahnih cu ralhau ah hmangin cuka ahcun caan sau nawn khua an rak sa. Zo History by Dr. Vumson, p.29. Hika an um lio ahhin Tuluk Nanchaos pawl nih A.D.835 kum ah an khualipi kha an rak hrawhpiak hna i, cu thawkin Kale, Kabaw, Myittha le Yaw peng pawl ah an hung vel chin. Southern Chin pawl tu cu Kale, Kabaw, Myittha le Yaw peng pawl ah phan hmasa loin atu an umnak thlanglei Chinram(Southern Chinland) ah an phan. Chin History by Pu Thla Tin Thang, p.21.\nAsho asiloah Plains Chin pawl\nCauk tampi chungah Asho pawl cu "Khyeng" asiloah "Plains Chin" tiah tial an si. 'Khyeng' ti cu hlan lio Kawl holh in 'Chin' timi ca i an hmanmi a si. Cucu atu zongah Arakan pawl nih an hman rih ko. Anmah Asho pawl tuanbia zongah, hlan lio ahhin Irrawaddy le Chindwin an i tonnak in nitlak lei deuh ah a ummi Pandaung tlang ah kan rak um hmasa an ti ve. Pagan siangpahrang chanah Irrawaddy in nichuah lei kan kal i Kawl pawl he zalong tein kan rak um ti an ti. Pagan siangpahrang chan lio i min thang ngaimi Pyu Saw Hti kha Asho miphun a si i anmah Asho min in a min cu Kha Sai Hlan a si an ti. Mandalay siangpahrang Mindon le Thibaw an chan ah Asho miphun Bu Lu le U Htwe cu kawl siangpahrang zungah min thangmi an rak si.\nAsho pawl nih Kawlram chung i a rak lut hmasa bikmi miphun lakah aa tel vemi Thet pawl kha Asho miphun hi an si tiah an zumh. Duhsah tein Pandaung area in nitlak lei i tlang pawl ah an rak i thial i kum zabu pahnih chung hrawng hi Khami pawl he an rak um ti. Mah hnu cun phu hnih ah an rak i then i phu khat kha Arakan tlangtluan ah an rak kal i a dang phu khat kha Paletwa le Chittagong Hill Tracts ah an tang. Mah a tangmi hna cu "Khyeng" timi min in atu tiang an um. An rak i thennak caan cu Loeffler nih an holh kalning a zohnak in A.D.kum zabu hleisarih le hleikua karlak ah a si lai tiah a ruah. Cu Asho(Plains Chin) pawl cu atu ah Arakan tlangtluan, Irrawaddy Tiva pawngkam, Prome ralkhat lei i Padaung, Thayet, Henzada, Kanaung, Bassein, Pegu tlangtluan hna ah an um. Zo History by Dr.Vumson, pp.43,44.\nCHIN PAWL CHINLAND(LAIRAM) PHANHNAK\nIrrawaddy le Chindwin karlak an um lio i an khualipi kha Tuluk Nanchaos pawl nih an rak chiim hna i an hrawhpiak dih hna caah cuka incun Chin pawl cu Chindwin tivapi an hung hrawng than i, Kale, Kabaw, Myittha le Yaw peng lei tiang an hung phan. Kale-kabaw nelrawn hrawng an hung phanh tikah Kalemyo cu an khualipi bik a rak si. Innkhi 1,000 tiang an rak si. Hi Kale, Kabaw, Myittha le Yaw peng hrawng ahhin A.D.kum zabu pahra(10) in hleili (14) tiang Shan pawl he an rak um ti. A.D.kum zabu hleithumnak(13rd) ah Kawl pawl kha an sin an phan ve i an um ve. Chin miphun tampi nih cu Kawl pawl nunphung kha an i cawn i an i lakmi an hmuh tikah Chin miphun tampi nih an rak duh lo caah cu Kawl le an nawl aa cawnmi Chin miphun hna sinin khan an chuak i a bubu in A.D.hleilinak(14) hramthawk in khan a tu kan Chinland(Lairam) ah an hung kai. Cu Kalemyo an um lio ahcun Pennak pakhat an rak dirh. An siangpahrang inn cu ralhau thap hnih in an rak kulh. Cu ralhau a kauh cu yard 30 a si. Cu an siangpahrang inn le an ralhaupi cu atu Kalemyo in thlanglei meng hnih a hlatnak ah a rak si. Cu ralhau an sak lio i an kutdong an i tan sualmi cu a zapi in seikhat a khat an ti. Siangpahrang nih hramhram in a hnek hna i a sakter hna ruangah Chin mi a tampi cu a tu kan Chinland(Lairam) ahhin a phuphu in an hung vai tiah Lusei pawl le Sihzang pawl tuanbia ahcun a um.\nCapt. Ceu Vung tialmi Family History of Hlawn Tseu; Lai Mi Chin timi cauk p.7 ahcun hmanung bik Kalemyo i an bawi asiloah an hotu bik cu Pu Mang Sur asiloah Pu Lal Hau Tsem a si a ti. A nupi cu Pi Khum Cin a si a ti. Pu Thla Tin Thang tialmi Laimi Suahkehnak(Chin History) cauk p.24 ahcun Zahau ram-uk Pu Thang Tin Lian nih a tialmi tuanbia kha hitin a langhter. Khanti Shan sawbua pa cu inn 1,000 he khua a sa i sawbua in a mi pawl kha a uk hna. Cu sawbua pa nihcun fapa pakhat a ngei. (Pu Sat Zam tialmi Zanniat Thuanthu cauk pp.8,9 ahcun cu a fapa cu Zan Naing a si a ti.) Cu a fapa nihcun fapa panga a ngeih ve hna. A pa a thih hlanah a thih caah a fapale cu an pu sinah an um. Cu fapa panga hna nihcun an Pu a thih tikah sawbua(bawi) tuan ding kha an rak i cuh i unau pathum kha an tang ti i a dang pahnih kha an tang ti ve. Pahnih hna nih pathum pawl cu an tei hna caah cu unau pathum pawl cu Kalemyo in Thuma ah an rak tli. Unau pahnih hna nihkhan an va chiim than hna caah Natchaung Sentlung ah an rak zam than. Cuka zong ahcun an va chiim than hna caah Cehawng ram India ah an zam than. Unau pahnih hna cu an i then than i pakhat cu Kalemyo ah a um i a dang pakhat cu Angteng ah a rak um. Unau pathum pawl cu Laitlang lei an hung kai i atu Hmunli khua hmun an phanh hlanah Khuhlu an hmuh i an lo i an ei. Cu hnu tlawmpal ah Hmunli hmun cu hung phan hna kaw ti an hmuh i ti an din ahcun ti kha a thlum in an theih. Cucaah an upabik pa Phur Hlum cu cuka ahcun khua ka to lai a ti i a naule pahnih lawng khan a lanhter hna. Ti ruangah hika hmun ahhin khua ka to ti sullam ngeiin a khua min cu Tivang tiah a rak ti. A naule pahnih tu cu an hung lan i Runva ral an hung kai i atu Sunthla khua pawng Lailun an hung phan. Tivang khua i a tangmi Phur Hlum nihcun fapa pakhat a rak ngeih i Kalemyo in kan i thialnak in a hmunlinak a si a ti i a fapa min ah Hmunli a sak. A fapa cu a thi i a hnu ah an khua tu kha Hmunli an hun ti.\nCu Phur Hlum le a hawile pawl chungin a chuakmi vialte kha atu i Zanniat miphun kan timi hna hi an si. Phur Hlum a naule Hlawn Ceu le Thuam Khai cu atu Sunthla khua pawng Lailun an hung phanh tikah Lailun lungkua cu ral ngei sual u sihlaw i thuhnak ah a tha lai i, a pawng atu Sunthla khua hmun zong cu khua hmun caah aa rem tiah an ruah i cuka ahcun khua an to colhve. Thuam Khai nih fapa pathum 1. Tlai Sun, 2. Hau Hulh, le 3. Za Hau a hrin hna. Cu hna chung incun 1. Za Hau, 2. Tlai Sum, 3. Sim phun pawl cu an chuak. Lailun i an rak um lio ahhin Hlawn Ceu le Za Hau timi pawl hi khuangcawi an rak thawk cang. Cucaah an hla zongah:- 1. Conlam phuntling khuangcin cawinak hmun, Zing ciicial Hlawn Ceu Za Hau kan lennak, Lung tial Lailun cung thlai dar lemlu. 2. Khuang bual Sun thiang thiah tawn mang bawi, Chumtual rawn ah, Hlawn Ceu Za Hau bawi rual khuang iin cawi ni ah, Darchawn khuang len u. Hi hla nihhin Lailun an um lio in Khuangcawi puai hi Chin(Laimi) nih an rak hngalh cang ti a fianter. Hlawn Ceu cu fapa pakua(9) a rak ngei. Cucaah Phur Hlum chungin Zanniat, Thuam Khai chungin Tlaisun, Zahau, Sim le Hlawn Ceu chungin Laize le Hlawn Ceu pawl an chuak. Cun anmah he Lairam ah a hung kai timi dang tampi zong an um ve i cu lawng si loin anmah hnu in Gangaw peng Yaw ram in a si zong ah, Kale-Kabaw le Myittha nelrawn lei in a hung kaimi Chin miphun khat chung hrinthlak lawngte kan si dih ko. A hmasa deuh le a hmanung deuh ah a kai mi lawngte kan si dih. (Hi a cunglei i ka tialmi pawl hi Pu Thla Tin Thang Tialmi Chin History, Zahau ramuk bawi Pu Thang Tin Lian tialmi Thuanthu, Capt. Ceu Vung a tialmi Family History of Hlawn Ceu Laimi Chin, Pu Sat Zam tialmi Zanniat Thuanthu, Pu Ral Sai Lo tialmi Hau Hulh thlah Sim hrin thuanthu le Lairam thuanthu, le Pu Hrang Sin tialmi Pupa Nunphung le Mai Sung thu - timi cauk pawl chungin ka khawmh i ka tialmi a si.)\nKalemyo le a pawngkam hrawng ummi Chin pawl an si ah, Yaw peng lei i a kalmi hna an si ah, cun thlanglei Lairam (Southern Chin Hills) lei ah Chindwin le Irrawaddy karlak an umnak in a lan colh mi pawl an si ah, Kawlrawn lei i a tumchuk mi hna an si ah, kan dihlak in Chin miphun timi phunkhat hrimhrim kan si ko ti cu a fiang ko. Buanman khua mi Khip Za Thang nihcun atu kan Lairam(Chinland) i a um mi vialte hi Tuluk ram ah ZO an timi mipa pakhat a rak um i cupa hrinsor lawngte kan si dih a ti. Cupa thawk incun atu tiang chan(generations) 27 lawng a si rih a ti. Chan khat hi buaktlak in kum 25 in tuak sehlaw atu tiang ahhin kum 700 hrawng lawng a si rih lai caah hi cu a hmaan lai lo i zumh awk tlak a si lem lo. Zo History by Dr.Vumson, p.26. Zeicahtiah World History kan zoh tikah Chin miphun timi cu A.D.kum zabu pakhatnak hlanpi in khan kan hmuh cang.


Chin Hlasak Thiam Bawi Thiang Bik Nih Myanmar Idol A Zuammi Lahah A Uar Bikmi A Chim. – Zion Tlang Media\nChin Hlasak Thiam Bawi Thiang Bik Nih Myanmar Idol A Zuammi Lahah A Uar Bikmi A Chim.\nNovember 29, 2019 admin Kawlram Thawng\nChin gospel Singker Pu Bawi Thiang Bik nih tutan Myanmar Idol a zuammi hna lakah a uarbik mi a chim, Pu Bawi Thiang Bik nih Myanmar Idol hlasak a zuammi hna lah ah a uar bikmi a chim hi The Chin Express nih Interview an tuahnak ah a chimmi a si. Myanmar Idol ah a zuammi hna ” Thazang cu pek cio ding a si. A zuammi lak ah Pakhat te cu thim awk ka theih bak lo. Lai miphun lungthin ka neih pah zong cu a si kho men, kanmah Chin miphun yaw kee, Esther Dawt Chin Sung le Benjamin Sum hi thazang ka pek ngai hna, ka uar ngaingai hna.” tiah a chim.\nPathian hla na saknak a ruang? Hlasak thiam Pu Bawi Thiang Bik nih Bibile siangin ka kai lio ahhin Lovesong ka sa ko. Mino hla le falam hla deuh in ka rak kal i Tahan hrawng ahcun Falam le Mizo zong nih an rak ka theih ngai ve. Lovesong hi ka rak sa ko. asinatein Bible singin ka van dih hnu in Sayamah Nomi nih Crusade a tuahmi ah a ka sawm i Saya Tha Cung a thawngtha ka van ngeih lengmang tikah a thar in ka van pemh than. Pathian nih aw le zai a kan pek mi hna hi minung va hlawinak lengmang nak can a si lem lo hi teh, Amah Pathian thangthatnak caah pei a rak si hi tiah pemhnak ka van nei. Keimah le Pathian kan i pehtlaihnak ahcun Lovesong sak cu a si kho ti lo. Ka aw hi ka thih tiang Pathian thangthatnak mang ko nining ti baichahnak ka ngeih caah a si. Lovesong sak le phuah hi a sualnak ka thei lo. Pathian dawtnak a theifaing mi hna caahcun Pathian ca bak ah kan hman ding a si ko tiah a chim. Note: a chimmi hi Biafang si lo in fiangnak in tialmi a si.\nMyanmar Idol season 4 a zuammi top 7 hna lak ah Pu Bawi Thiang Bik nih a uarmi pathum a van chimmi Esther Dawt Chin Sung Yaw Kee le benjamin Sum hna hi kanmah Chin miphun lawng si lo in kawlram mipi zong nih an uar ngaimi hna a si. Zahan ahkhan Myanmar Idol top 7 hna cu zuamnak an ngei than. a zuammi hna hi mipi nih tuzan 6pm tiang vote pek khawh an si. Mipi vote thlakmi result cu tuzan ah phuan cawlh a si than te lai. Myanmar Idol ah a zuammi kan unau Esther Dawt Chin Sung, Yaw Kee le Benjamin sum hna hi Chin mipi nih vote peknak in tanpi cio hna sih.\nPrevious Post:Benjamin Sum nih Mipi Sinah Theihternak A Tuah\nNext Post:Holiday le ka miphun hawi cheukhat


Daw Suh Le Win Myint Court Ah An Mui An I Langh Cang. An Thawngpang! – The Cherry Par\nDaw Suh Le Win Myint Court Ah An Mui An I Langh Cang. An Thawngpang!\nDAW SUH LE U WIN MYINT COURT AH AN MUI AN I LANGH CANG.AN THAWNGPANG\nFebruary 1,2021 in Ni-60 nak bakah NLD hruai tu Daw Aungsan Suukyi, U Win Myint le Dr Myo Aung hna cu April 1, 2021 Zinglei 11:00 Am ah khan Nyphidaw,Zebuh Thi’rih i Township Court ah Online in an mui langh te’in bia ceih an si. Cozah lei’in Crime Prosecutor U Than Niang Oo a dir i, Daw Suh lei’in Sihni Daw Min Min Shoe (Advocate) a dir ve. Zei bia pipa an ceih lo na’in Daw Suukyi cungah Cozah lei nih US/ 505 (a,c) le US/ Section 3(A) Security Acts in Cases – 4 pinah Case-1 an chapnak kong an chimh ti’ah AFP nih a chim. Hi Online in Court bia an ceih cuahmah lio hi Ralkap Cozah nih an cah mi USA i CNN International Correspondent reporter Ms. Clarissa Ward zong Nyphidaw Zungin an zoh ter ve ti’ah News Agency pawl nih an tial.\nMarch 31,2021 ah khan Daw Suh hi amah Sihni Daw Min Min Shoe nih Palik pawl Cawnghnak tangah an chawnhter cang hna i, angan a dam ngai te..tuhlan bantuk tthiam tthiam kha asi ko..Mipi ca’ah thla ka caampiak tawn hna ti’ah a chim. Cupinah President U Win Myint le Dr.Myo Aung hna zong an dam tha..an mithmai an panh ngai te ti’ah Daw Min Min Shoe nih achim. Daw Suh hi Cases rih tak tak Pali,Walkie-Talkie, Covid-19 Violation, Communication Acts, Ram buaiter tu le Ram zuarthlai tu Phung in Court ah an khinnak asi.\nAtu a langhning ah cun, Daw Suukyi hi Ralkap nih Politics lei i cawlcangh khawh ti lo.. Cun a tlawm bik ak Kum-20 pin thongthlak an timh bikmi asi ti’ah Micheukhat nih an tuakmi asi. Amah buaipi biktu Senior Advocate U Khin Mg Zaw le a dang 5 hna kha cu Ralkap Cozah lei nih Daw Suh buaipi tu Sihni ah an siang hna lo i, Junior Advocates Daw Min Min Shoe le U Yuh -Yah Chit lawng Sihni ca’ah an pawm piak hna. Ara laimi April12,2021 ah Online in Court tha’n dingin Yebuh Thirih Judge nih Court order a chuah tha’n. Hi April 12 ah hi cun, Mipi tampi zoh khawh dingin timhlamhnak an ngei ti’ah News Agency pawl sinin theih asi. Credit: MC Biklian\n← Kukki Chin Palik Pa nih a Hruai hna i Tamu Palik Sakhaan an Doh, Palik 5 an Thah Hna\n𝐊𝐚𝐧 𝐫𝐚𝐥 𝐤𝐚𝐧 𝐭𝐞𝐢𝐧𝐚𝐤 𝐝𝐢𝐧𝐠 𝐚𝐡𝐜𝐮𝐧 𝐕𝐢𝐞𝐭𝐧𝐚𝐦 𝐦𝐢𝐩𝐡𝐮𝐧 𝐛𝐚𝐧𝐭𝐮𝐤 𝐤𝐚𝐧 𝐬𝐢 𝐚 𝐡𝐞𝐫𝐡 𝐜𝐚𝐧𝐠 →


LAI LUNGRAWN KHUA (LOKLUNG KHUA KAH DOH NAK) – The Chinlung Post\nLAI LUNGRAWN KHUA (LOKLUNG KHUA KAH DOH NAK)\nMay 21, 2021 admin Lenhloi 0\nLai lungrawn khua (Loklung khua kahdohnak). Loklung khua cu zarhkhat chung MAL Ralkap hna nih (Drone) vanzuang in an hlathlai hnu ah 2021 May 17 zaanlei 4:45pm in a thawk i deilei tiang meithal ngan miakpi in an kah. Minung lawng hlah innzuat satil le arva tiang in thinphang thlalau le hngilh thiam loin an tuah hna. Maw ka thin zeisual nak ko hen khuami nih kan tuah ka hngal lo kan khua ah a um in a sem bal lo mi thawngpang a si.\n2021 May 18 ni zing khuadei hlan ah Hakha in 266 btl ralkap 100 reng lo cu raltuk ding in hriamnam ngan/hme tlingte he an pawk hna. Khuaceu vitvat ah nicer lungpumh tlangpar an phan. Cu ka cun duhsah tein an i thawn i 3:00pm ah Loklung thopumh hmun an phan. Thalchun nilinh saling 3:25pm ah lungrawn khua vengtu seino (CDF) pawl cu sahrang kahbang in an kah hna. Vom nam in an nam hna.\nKan mino pawl zawng din tikik hraikhat dingta loin lekmalak umhmun cio in an tho i an dir-onh colh hna. Nelpa leikap in cheukhat, sianginn hrawng in cheukhat, ti in chaklei in cheukhat anmah le neihmi meithal cio he chozoh in ralhrang cu zan 11:30 pm tiang an i kap hna.2021 May 19 ni zing deika 5:30pm in an i kap than i chun 11:00am tiang an i kap. Ral lei ah, cawn thiamnak le hriamnam tling he a ngei mi MAL ralkap cu Lai meithal te in miphun salcan duh lo ruangah heh tiah an doh ve hna.\nA pical bakmi ralkap cu hriamnam tha le ralthuam zawng a ngei lo mi kan mino nih nihnih chung an doh khawhmi hna cu ka fak tuk hna, ka thangthat tuk hna. Meithal pakhat hna an i hrawm hna i anmah le thilte he chukcho an tli an zam hna ka ruah ah kacelh bak lo.Hriamnam aa tluk lohrat cu zeitittha 11:00am hrawng in kan mino CDF pawl cu Utiva lei ah hnu an i tawn. Kan mino pawl an celh ti lo hnu lei ah an i tawn cang ti thawng kan theih bak ahkhan cun kan umnak hmun cio in Loklung mi vialte kan tap dih hna.\nKhuami an zam dih cang nain Pu Siangpum nu le Cungpa le anu cu an kal tak hna ti sihawi ahohmanh kan celh bak lo.Zanlei muilai hrawng a hung phak in kan zuat vawk le ar hna zei dah an lawh lai 2021 May 19 ni cu Loklung kan khua tuanbia ah philh ni um kho lai lo.Zeitik ah hen kan khua le kan ram, kan inn le kan lo, kan lungthu le tappi ah kan kir khawh te hnga? Khuatluang runinn le chumtual ah zeitiang hen kan hram hna lai.\nHi lio ah chungkhar innlo chuah tak in Ram caah nun aa pe mi hna Loklung seino paraltha (–) hna hi nikhatkhat cu teinak puanzar he an tlung lai i lomh nak pangpartthi he kan dawn te hna lai. Kan innlo zawng nih a tuar ko lai. Kam satil arva zong nih an tuar ko lai. Sihmanhsehlaw, kan tei hrimhrim lai! Hi capar tawi cu, Salai MM nih Loklung khua a cang mi kong he pethlai in hlawinak a tial mi a si.Salai MM. Laknak: The Chinland Post\nKIA NIH RALHRANG KAWLRALKAP AN TTHUAT HOI CANG HNA


AMAK KO CANG HIH, US NIH ZEITINDAH IRAN A PHOMH LAI – The Chinlung Post\nAMAK KO CANG HIH, US NIH ZEITINDAH IRAN A PHOMH LAI\nNovember 18, 2020 admin Military 0\nNai hrawnghrang cu US le Iran karlak ah thawngpang alinsa ngaingai, Atu bantuk in thawngpang alinhsat ko rih asi ahcun aa phomh kho te dingmi zong an si. Iran nih atimi cu US nih aa kan tthuat asi ahcun nungdam in an kir lai lo, Hmih dih an si lai i, aa kan tudoh mi hna cu fak piin lehrulhnak tuah an si lai tiah an ti. Hi bia an chimnak aruangah cu US nih thuat atimh tiah thawngpang achuah caah asi.\nHi konghe pehtlaiin US nih zeitindah Iran hi atthuat lai? US nih Iran a tthuatnak ding ah an langhtermi cu hitihin asi. US Navy Raltuknak Tilong ngan pipi hna cu Persian Gulf rilipi ah an khat dih. Mah raltuknak Tilong nganpipi hna nih hin Tomahawk Sub-Cruise Missile an i chiah dih hna. Cu thil nih cun a pawngkam meng thongkhat cu aitinhnak paoh akah khawh dih lai ti asi.\nCun US nih aa uangthlar taktak mi Stealth Bomber attha taktak mi B-2 Spirit bombers hna hmangin Missouri State in an rak zuang lai i, Middle East kulh hrawnghrang zongah bomb a thlak khawh rih. US nih hin B-2 Spirit Bomber hi ai uar taktak mi asi caah hi raltuknak tthami hi US nih ramdang zongah apek bak hna lomi asi tiah an chim.\nCun hriamnam pakhat asi rihmi cu Cyber-internet tukdohnak hi asi. US le Israel thiamsang hna nih Computer Virus an serchuahmi hmangin Iran ram chungah a ummi Computer le Internet pehnak hna cu ahrawh khawh dih hna lai, Abik in hithil cu Natanz Nuclear Plant hi an i hmuitinh lai ti asi. Culawng siloin cunglei zongin aum rih.\nIsrael nih atimi cu US raltuknak vanlong atulio attha bak mi 5th Generation fighter F-35 hmangin Iran ramchung cu a duhnak hmun paoh ah atthuat khawh dih lai tiah ati. Cun Israeli Air Force hna zong hi Nevatim Air Base ah F-35 pawl cu an chiah dih hna i, tukdohnak achuah tikah tiah ralring tein an um dih cang ti asi.\nCun US le Israel sungtthoh ralkap pawl CIA le Mossad Agent ( Special Operation Force) hna nih Iran Nuclear Scientists hna sihnaseh, thah an duhmi hna paoh cu Iran ram chungah Hit Squad hmangin an va tthuat tawn hna lai ti asi. US nih Iran a tthuat taktak ko asi ahcun a cunglei langhter mi pawl hi atlangpi in an kalpi lai ti asi.\nTTIHNUNG SI KO, IRAN NIH TUKSUM IN US LEHNAK ATUAH CANG\nTHIMNAK RESULT AI THLENG, TRUMP NIH TAMTUK IN A TEI, BIATHLI AN THOK


TCF Nih Thit Umnak Tuah Tikah Biakinn Tamh Tuk Lo Le Kawi Le Maw Tamtuk Lo Ding In An Kham - THE CHINLAND POST\nTCF Nih Thit Umnak Tuah Tikah Biakinn Tamh Tuk Lo Le Kawi Le Maw Tamtuk Lo Ding In An Kham\nSalai Elvis| 2019 January 29| Thantlang Christian Fellowship (TCF) nih a thiangmi thitumnak tuah tikah Biakinn a hleihluat tamhtuk lo ding le Kawi le Maw tamtuk lo ding timi pawl tel in chiatni thatni kong zong kham mi tete biachahnak an ngei tiah kan theih.\nThitumnak kongah, “A thiangmi thitumnak cu Khrihfabu kip nih tha an peknak kong, Living together, ngeihkhat thitumnak, Biakinn chungah i hnamh, mizapi hmai ah i hnamh hna cu TCF nih tuah lo dingin fakpi in an dohnak kong, Biakinn chung le Biakinn leng vampang tibantuk ah hmanthlak tar lo ding, Reception (kuttlaihnak) hmun zongah i hnamhnak hmanthlak tar lo ding, A hleihluat tuk in Biakinn tamh lo ding (kalnak lam i puan sen phah, thutdan i pangpar tar le puanzam, innka bantuk in pangpar in tuah le ser tibantuk), Kawi le Maw tamtuk lo, Lehthah dih i inn leng lei kuttlaih tikah minung tlawm deuh le a biapi deuh lawng kuttlaihnak i dir ding, a thiangmi thitumnak cu tangka deuh in i tlawmh ding le a thianglo mi thitumnak cu Reception um lo ding” tiah TCF nih an khammi le tha an pekmi kong biachahnak an ngei tiah kan theih.\nChiatni (thih loh nak) “ruak suannak kongah zinglei suimilam 8:00 hlan i a thimi (khual ah a thi mi si lo mi) cu a ni ah ruak vui ding, zinglei 8:00 hnu i a thimi zong chungkhar lei nih a ni i vui ding an hnatlak ko ah cun vui ding, Bawi le chia thleidannak um lo in (ihkhun cung ih ter ding, thutter lo ding, Lai phung tuah tawn ningin tuah lo) zapi ruaksuan ning i rual seh, Ngakchia kum tlinglo ruaksuannak le vuinak kong tu cu Doctrine (zumh ning) he aa pehtlai mi a si caah mah le Khrihfabu kal ning zulh deuh in fimtawl ding” hna an si.\nRuak i vuinak kongah, “Zuu a zuarmi hna kong cu Centenary Declaration ning in zulh si ko seh (Zuu zuar mi hna cu Khrihfa bu in chuah an rak si bantuk in an ruak zong Khrihfabu nih vui lo ding), thlanlung i Cuaipia phah cu TCF nih tha an pek lonak kong, Zatlak puicimh le kokek harnak kongah TCF nih bawmhchanh nak le i zohkhenhnak kong tuanvo lak ding, thit camtuak (sathah le rawlhrawmnak) cu Khrihfa sinak in tha an pek lo nak kong zong biachahnak an ngei chih.\n“Mah kan khammi le biafunnak kan ngeihmi cu kanmah TCF nih kan khammi an si hna i na tuah hrimhrim lai tiah nawlpek cu a si lo. Kanmah nih tha kan pek lomi le kan khammi cu a si ko” tiah Pastor Duh Sang nih TCP ah a chim.\nA cunglei kan langhter mi hna cu TCF nih chiatthatnak kong he pehtlai in Seminar an tuah lio ah biafunnak an tuah mi chungah a biapi deuh tiin kan lak mi an si. TCF cu Thantlang khuachung Khrihfabu 22 fonh in funtomnak a ngei mi bu an si i a tu lio an hruaitu bik cu Pastor Dr. Duh Sang (TBC) a si tiah kan theih.\nPrevious Kalay Khuapi Chung Sangthar A Karh\nNext Hakha Chin Miphun Ni Ah President U Win Myint Telh In Khual 650 Renglo An Phan Lai


Na Ngamh Ahcun Ra Tlung Ca – The Cherry Par\nNa Ngamh Ahcun Ra Tlung Ca\nNa ral that ngai ko ah cun ziah mi phun caah na nun nak na pek ve lo chim lawng in chim tuah ngam tung lo. Meithal puah hmanh na thiam lai lo. Na ngamh ahcun van ra law hmun khat ah miphun caah kan nun pe hna uh sih na ngamh maw? (Antho Ny CNA)\nKeimah: Ngamh tuk hme teh. Zeiruangah kawl ralkap cu ka țih hna lai? Kei cu Myanmar ram chungah ka rak umnak hmun a tam tuk, a kenkip ah kai țhial. Kawl ralkap konglam hngalh na duh ahcun ka call law rak ka hal. Kaan chimh lai.\nKan ram ka rak um lio ah hin kum 2000-2006 tiang hriam tlai a țuanmi (Palik) ka si. Ka umnak cu Shan ram deuh ah a si. Palik kan si nain ralhratnak hmun a si ruangah Shan ram nichuahlei ralram ah an kan kuat i ralkap he ral kan doh ți peng. Nifatin in ral kan tu peng. Chin mi minung panga kan si i ka hawile hi Mindat le Paletwa an si. Kanmah chin mi lakah minung pakhat an tlaih i minung pakhat a el ah an kah. Cuticun kawl mi lakah kanmah panga cu kan um ve. Khoika hmun paoh ah kawl pawl nih Chin miphun namnehnak bia an chim ahcun hmaisuang ah dir in ka dohpi zungzal hna.\nHalkha ka rak i țhial ah hin laitlang palik bawizik (Police Chief) rawlchumtu pa (Si Thu) nih kan hawi, lai pa thingtan in a tuk (Chikkhat a thi, minutes 25 hrawng) i a zam diam. Rawl a chumhpiakmi palik bawizik pa nih a inn chungah a thuhter. Zeihmanh hngal loin lai le kawl an buai an ti i kawl pawl an dihlak in an chuak i lai palik pawl cu an i thup an zam dih.\nAsinain keimah nih lai (Chin) mi palik paoh ka auh dih hna i hmaisuang ah dir in laitlang palik bawizik inn ah kai kalpi hna. A inn chungah ka luhhnawh i meithal, pistol in kah a ka timh. Ka țih lo ruangah a ka kap ngam taktak lo, a pistol cu a chiah țhan i koh tuknak fung in voi nga a ka tuk hnuah Halkha palik sakhan fon a chawnh hna i kanmah lai mi tlaih ah kawl palik bokhat pa (နယ်ထိန်း ခေါင်းဆောင် ဒုရဲအုပ် ထိုက်လင်း) le a hawile minung (15 ) hrawng meithal he an ra.\nTlaih an kan timh, a bikin keimah, asinain thil sining țha tein ka chimh hna. “Nan tlaih dingmi keimah ka si lo, anmah pahnih (Palik bawizik pa le a rawlchumtu pa) khi nan tlaih dingmi hna cu an si. Mi a thah i sakhan ah theihternak tuah loin a rawlchumtu a si ruangah a inn chungah a thuhter, cucaah anmah khi nan tlaih dingmi hna cu an si. Kanmah nan kan tlaih ahcun atu nakin a buai deuh chinchin lai,” tiah ka ti hna i ahohmanh nih an kan tlai ngam ti lo. Palik bawizik pa le a rawlchumtu pa ti le an tlai ngam fawn țung hna lo i an kan kirtaak colh.\nHriamnam tlai ka țuan chungah hin khoika hmun ka umnak paoh ah kawl pawl nih Chin miphun namneh in bia an chim ahcun ka tuk doh hna. Cu ruangah voihnih thong chungah ka rak lut bal. Senthum (တပ်ကြပ်ကြီး) pa nih hin Chin mi a rak kan neek ngaingai. Cucaah kawl pawl nih Chin soh, chin paloh ti an chim peng. Cu ti an chim lengmang ruangah meithal in an karkalar i ka kah hna ruangah kuan lebang cu tam lakte ka rak cawi tawn.\nChim duhmi cu kawl ralkap le kawl miphun khi kan țih peng hna ruangah kan țihmi hna an hngalh i kanmah tu an kan namneh ngam. A taktak i dironh le ralrinnak pek le aukhuanhnawh ve i anmah nih an kan ngamh bantuk in țih loin ngamh ve le zuanhnawh ve ahcun anmah tu an con i hnuah an pil țhan. Miphun dang an si ai tiah kan țih hna i kan ruahning hna bantuk khi an rak si nemmam lo. A taktak ah an ralchia tuk ko, nan țih sawh hna i a si ko.\nChim duhmi cu CNA kha nan ra lut in khua chungah rak kap thluahmah hna u ti khi a si lo. A herh tik ahcun luh ding a si fawn ko. Țih ding a um lo, a herhnak ahcun mipi ralven le nan zawn kan in ruah hna ruangah a si ti zong chim a herh lo. Atu ram a buai lio i mipi an cawlcangh lio hi caan țha bik lio caan a si. Cucaah cun CNA leiin nan aw aan um ve seh law mipi thazaang um chin dingin le mipi nih CNA nih an kan dirkamh ko ti an hngalh i mipi nih CNA zong an in dirkamh chinchin hna nakhnga nan mui tal nan i langh awk a si. Hriamnam tlai a simi nih a herh lio caan ah kan hriamnam kan hman ngam țung lo ahcun kan rian in i phuah lawlaw i țuan loin um ah a țha deuh suaumau.\nMipi he CNA he tiin kap hnih in i dirkamh veve ah hin dakaw hmual a ngei i teinak hmuh a si cu. Halkha le Thantlang palik khi CNA nih voikhat tein ralrinnak vun pe hna u law an cawlcang ti lai lo. Cunglei an bawile nawlzulh lo țih ah tlangrian thawh in an i thawh sawh ko lai. Na fiang men ko lai. Ram le miphun ca i rian nan țuannak ah Bawipa nih in dirkamh zungzal ko hna seh. Salai K. Biak Lian Thawng\n← Suimilam pahnih tluk kan lu cungah meithal kuan pawl an zuang thluahmah\nBank Pawl An Rawk Lai Maw? →


Fcebook le Twitter kongah Trump nih a lungput fiang tein a chim cang – Thechinlungnews\nFcebook le Twitter kongah Trump nih a lungput fiang tein a chim cang\nMithiam pawl nih an chim mi kha a dik thluamah cang ko ti khawh si. Trump nih social media a kal tak a cun, Media pawl nih tial ding an ngei lai lo i, media le Social media cu zeihman a si ti lai lo an ti mi kha a hman ngai\nDonald Trump Jan 6 Capitol Hills riots ruangah Twitter, Facebook & YouTube nih Trump cu site pawl hmang kho ti lo ding in in an kham kha.\nMah bantuk in Social Media nih Trump an kham caah Tech Giant pawl min a chiat ngai kha\nAtu cu thlakhat hrawng a vun si cang i, Trump impeachment ah sualnak angei lo tiin biaceih zung nih thawngthanhnak a tuah cang.\nMah hnuah US, mirum, mi sifak le ram sifak caah heh tiah tangka hmangah a bawmh tawntu Bill Gates zong daihtein a um kho ti lo\nBill Gates nih a chim ning a cun, “Donald Trump hi Social media ah a vun kir than ding a si” Social Media nih an onh piak than ding a si tiin a chim.\nMark Zuckerberg Facebook nih Trump cu Facebook a joint than lai maw lai lo ti review an ngei lio a si\nTwitter’s chief executive Jack Dorsey nih Trump cu Twitter in permanent ban a si lai tiin a rak chim cang kha. Natein Microsoft co-founder Mr Gates nih CNBC interview a tuah nak ah Trump hi Social Media pawl nih an onh piak than a hau\nSocial Media ah Trump hi vun kir than cang seh tiin a chim. Natein Newsmax ah Trump nih Telephone in interview a tuahnak ah a chim mi cu, Social Media pawl nih Free speech zei an rel lo caah Social Media ah kir than zong a duh lo tiin a chim. Credit-CNBC&Newsmax\nBe the first to comment on "Fcebook le Twitter kongah Trump nih a lungput fiang tein a chim cang"


Khuapi Chungah Kah Lo Ding Nan Ti,,, Khuate Ummi Hi Minung An Si Ve Lo Maw\nKhuapi chungah kah lo ding nan ti lengmang mi hi…Khuate ummi tah minung an si ve lo maw? Kan dohmi MAH ralkap hi ramsa an silo eee.\nCNA/CNF le tualchung Miphun runvengtu hriamtlai hna nih kan khuate vialte kan nunnak pek in kan venhim lai.\nCDM a lami Siangcachim le Sianghleiruun kai kan mino vialte nih kan fimthiamnak kan chuah lai. Ram chung ram leng ummi kan nulepa vialte nih ngeihchiah chawva bungh ve uh. Cuticun hmailei kan ram a sertu ding simi kan fale hna fimcawnnak biatak tein kan tunmer lai.\nRal kan tei tikah kan ram serthan nak caah a biapi bik a simi fimthiamnak hriamtha aa tlaih kho mi chanthar (New Generation) mino tampi kan chuahter khawh hna a herh. CBCUSA Youth Director Za Thawng Cin nih cun hitihin a chim “Ralhrang nih uk tthan nak hmanh in ka ttih deuhmi cu next generation ah Chin mino cacawng loin chimh cawnpiak khawh lomi an tam tuk te sual dingmi a si.” Salai Aung\nSaya Thla Hmung- Khuai ka dah na um ?…. Genesis 3:9- Zeizong vialte a hmu kho tu Pathian nih Adam khuazei ka dah na um a ti mi hi ruah awk a um ngaingai, zei ca’h tiah Adam kha a um nak ding hmun ah a um ti lo ca le Pathian nawl a ngaih ti lo caah Pathian thinlungah a tlau! Nihin ah Pathian rian tuantu pastor le Evangelist pawl khoizei ka dah kan um cio? Kan Dir hmunah kan dir maw ti hi i ruat tuah hna usih. Kan rian lo hna kan tuan sual maw? Kan um lo nak ding hmunah kan um sual maw?zumtu zong kan tuah lo ding kan tuah sual maw? Khuazei ka dah kan um?\nNihin kan ram nih a ton mi thil kongah Pathian nih a kan pek mi rian cio ah Ramkhel politicians pawl nih an rian te um ve i Ram hruaitu an rian te an tuan mi a um. Kan nih zumtu le Pathian rian tuantu Pastor le Evangelist pawl kan rian cu Khrih a zum lo tu nih Khrih an zumhnak hnga le Satan nih muihnak thongah a thlak mi hna chanhchuah tu dingah Pathian nih ria a kan pek ti hi a biapi bik in kan ruah awk a si.\nNihin niah laimiphun chungah thencheunak le lungkhah lonak a chuahter tu hi Pathian rian tuantu cheukhat kan si, pakan khengkawl nak ah Khrihfabu hi kan hman rua tiah ka ruah! Cucu A peng a tlang a miphun in khrihfabu kan dirh tikah cu nih an van hrinmi lungput cu Nihin ah a theitlai kan miphun nih kan hmuh cang hih, Pangchia le Pangtha A si tu cu nang mah nih zoh ko.\nNihin ni ral ngan pi kan doh lio ah a miphun hoih in le Pengtlang hoih in kan i thencheu dih mi hna zong hi Piangthar loBawican a duh mi a mah le a mah a cawisang mi pastor le Evangelist pawl nih thlaici kan tuk mi te a si ko hih.”A UMNAK HMUN AH A UM LO MI CU HNAWMTAM SI”\nZalonnak Ahmu Ballomi Chin Miphun le Chin ram →\n← Chin Miphun Dihlak Kan Lung Aa Rual NI cu Teinak Kan Hmuh Ni Asi Ve Te Lai


Coronavirus A Tam Biknak Ram Pahra Hna An Dirhmun Cuaithlai Ṭinak Rak Zoh Hmanh! – Chin World News Evening\nAdmin||04 Vaupi 25-2020||Thihnak nih coronavirus hmang in vawlei ah a thla a zarh cuahmah lio a si. Cu chung ah hi zawtnak a tam biknak le hi zawtnak ruang ah a thimi an tam biknak ram 10 hna dirhmun kan zoh ṭi hna lai. Vawleicung ah US hi coronavirus in a zawmi le a thimi a tam bikmi ram an si peng ko rih. A sinain a zawmi le a thimi buaktlak (percentage) tuak ah cun Belgium hi a thimi an tam bik.\nJohns Hopkins University hna nih data an khawmhning in a tu tiang ah US ramchung ah hi zawtnak ruang ah a thi cangmi hi minung 50,000 bak an tling cang ti a si. A liamcia suimilam 24 chung ah khan minung 3,000 renglo bak a thimi hi an i chap. US ramchung ah hi zawtnak a ngei cangmi hna hi minung 870,000 renglo bak a si cang tiah an chim chih. A tu tiang ah cun US hi vawleicung ah hi zawtnak a tam biknak le hi zawtnak ruang ah a thimi an tam biknak ram a si peng ko rih. A sinain ramchung ah a ummi milu tuak in cun US nak in Spain, Italy, France, Belgium le UK hna ah hin a thimi an tam deuh ngaingai. Georgia, Alaska le Oklahoma hna ah cun cacawn ningani ah khan hair salons, bowling alleys le a dangdang chawlehthalnak hmun cheukhat hna cu an hun ṭhan cang hna. Ref: BBC


US: President Trump cu a rian phuah ding an ti caah Trump dirhkamtu hna nih meithal he lamlzahnak tuah an i timh – TIMES OF CHIN NEWS\nUS: President Trump cu a rian phuah ding an ti caah Trump dirhkamtu hna nih meithal he lamlzahnak tuah an i timh\nPresident Trump cu democrats pawl nih an control mi hluttaw, House ah impeachment tuah ding in an chuahpi cang. House nih an pass lai i Senate ah an kuat lai. Senate ah senator minung 100 an um. Republican le Democrats minung 50 veve an si. Senator Cheu thum, cheu hnih hnatlaknak lawng in President cu phuah khawh a si.\nCucaah democrats nih Senate an phak pi zongah President Trump an phuah khawhnak ding lam a um lo. Senate meting cu January 19 lawng i thawk ding a si caah President a dinh caan le Joe Biden Inauguration a tuah ding ni cu 21 a si. Cucaah Senate zong nih impeachment tuah caan an ngei hlei ti lo. Cucaah democrat nih ram an dawt ahcun buai lo tein an kalpi a hau. President Trump zong nih dai tein ka chuak lai tiah a ti cangmi a si.catialtu salai lairamthang


Lamzawh hna le CDM a zulmi ca Rawl hlutu Ralkap le Palek nih mah ti bak hin an tuah. (Ngaih A Chia Ko Mu..) – Kawltu Team\nMarch 6, 2021 March 6, 2021 Amon Ka Si\nLung a fak ko mu, cureru Ralkap le Palek sual khawh hna ning hi. Minung thinlung hrim hrim an ngei ti rua lo. An duhning paoh in thil an hrawh, mi an velh hna, Lampawng i a um sawh sawh mi uico le mawtaw, motorcycle hna hmanh nih an celh ti hna lo. An hmuh ton mi paoh tuk le velh in thazaang an la.\nTuni march 6, ah Ralkap le Palek nih Mipi rawl hlutu hna an hmun ah an va kal hnawh hna i, Tlangval pa te pakhat mah ka i rian a ttuan mi cu faak tak tak in an velh. Mah thil a caan nak hmun hi Dawei ah a si. Lamzawh mi le CDM a zul mi caah tiin har ngai in rawl hlutnak an tuah piak mi hna cu Ralkap le palek nih an hrawh piak hna i, mah ti hin mah ka i rian a tuan mi pa te zong cu mah ti bak hin an tuk i an velh.\nCrd: Khit Thit Media.\nRelchap: Ramdang mi bak nih Kawlram mi mah tluk hin an kan dirpi..(Lawmh A Um Kho Tuk)\nKan mah Kawlram mi hmanh a si lo mi nih mah tluk in an kan dirpi kan hmuh tik ahhin Lawmhnak mitthli a luang ko. Zei tluk in dah Kawlram mipi caah an kan duhsak le an ttan ve ti kan hmuh tik ahhin Kawlram mipi cu hnangam nak le lung thawn nak in kan khat cio lai dah.\nTu ni March 5, ah Nepal ram mi hna nih an khuapi Kathmandu , Myanmar embassy hmaibak ah Ralkap uknak an duh lo nak an va langhter ve. Drama/Skit tuah thiam pawl hna bak nih Kawlram Ralkap uknak a sual zia cu drama bak in Myanmar Embassy hmai ah an va piah hnawh hna.\nNepal mipi nih kawlram mipi an kan ttan pi nak cung ah Kawlram mi nih an sinah lawmhnak bia kan chim hna. Kan mah long kan si hrim hrim lo ramdang mi zong nih an kan ttan pi ti mi ruahnak an kan pek i kan lung zong an tthawn ter deuh. Ram hme te ram sifak te a si ve ko nain hi bantuk in an cawlcangh khawh hi cu upat awk tlak tak tak an si.\nRalkap nih uknak an rak laak ka te zongah Nepal mi hna hi, Kawlram chung ah sandahpiahnak ngeih hlan ah ,Ram leng in sandahpiahnak ah a rak chuak hmasa bik mi an si ve.\n← BREAKING : Hakha Ah Mei A Kaang Cuahmah! (Thinphang Dai lo si ko)\nIndia nih Kawlram mi lut kho ti lo dingin Boarder ah a security a tthawn ter cang! (A Poi Ko Ee..) →


Vei aw, kan bia tawi ko seh, Donald Trump Policy le Biden policy hi cuaithlai chunh ulaw, policy tha deuhmi vote thla te ko uh – Onlinenungak\nVei aw, kan bia tawi ko seh, Donald Trump Policy le Biden policy hi cuaithlai chunh ulaw, policy tha deuhmi vote thla te ko uh\nVei aw, kan bia tawi ko seh, Donald Trump Policy le Biden policy hi cuaithlai chunh ulaw, policy tha deuhmi vote thla te ko uh.\nBiden policy: 1. Nau thah, nau hrawh, nau thlak 2. Police pawl fund pek ti lo ding 3. Meithal ngeih khawhnak phung hrawh ding, 4. Phung ning lo in ramdang mi luhter. 5. Ngunkhuai tam deuh in laak ding. 6. US ralkap thazawng zorter ding. Budget zong tthumh ding. 7. Cozah nih phungphai vialte tlaih i cozah a si lomi poah rengh chinchin ding. 8. Mi zei poah thimfung thlakter ding, citizen he zen lo he. 9. Cozah nih cawn chommi ram ah ser. 10. Sipuazi phih kharnak tuah zong poi lo. 11. Cozah thazang thawnter i private thazang pek lo. 12. Nu le nu, pale pa thitumhnak, Same sex marriage pom, 13. Socialist ram ah ser. Cozah nih zei poah ah i thlak i tlaih dih.\nTrump Policy: 1. Fale cu Pathian pekmi an si caah an nunnak zuah ding 2. Police cu a kan vengtu an si caah phaisa pek ding 3. Meithal cu kan ivennak a si caah meithal ngeih khawh ding 4. Ram pakhat kan si caah ram himnak caah ramri tha tein ven ding. 5. Phungning tein ramdang mi lunak visa pek in luhter ding. 6. Ngunkhuai tlawm deuh laak i, ramdang i a chuakmi company US ah luhter ding. 7. Ralkap cu rampi vengtu an si caah ralkap thazang thawnter ding. 8. Small business timi sipuazi hme tete tuahmi thazang pek ding. 9. Thimfung thla khotu voter ID ngeimi lawng nih thimfung thlak ding. 10. Riantuan mi poah thazang pek i, anmah kutke in cawmnak thazang pek ding. 11. Rampi sipuazi phihkhar lo ding. 12. Cozah hmeter i, institution le private sector thawnter ding. 13. Cozah temtawnnak zorter ding. 14. Capitalism timi politic le economic ah cozah renghmi si lo in zalong tein private le a ngeitu hna kha thazang thawnter ding. Salai Lairamthang


Mungyua ah PDF nan Bawmh tiin Chungkhar Pakhat an tlaih – Hakha Cherry\nMungyua ah PDF nan Bawmh tiin Chungkhar Pakhat an tlaih.23.6.2021Mungyua ah a um mi sianguk pensen U Tin Myint Soe chungkhar cu ralhrangbu nih PDF nan bawmh tiin an chungkhar ningin June 21 ah khan an tlaih.\nSayaci U Tin Myint Soe te chungkhar hi ralhrangbu nih mei he an khangh piak mi Kinma khuami bawmhnak caah hruk-eih le eidin bawm dingin an timhtuah lio June 21 zan 11 hrongah ralhrangbu nih PDF bawmh nan timh tiin an tlaih hna.\nKinma khua meikang tanpinak caah tiin hngakchia hruk-eih, phanat, Ngachauk le facang hna bawmh dingin an sanh lio ah ralhrangbu nih an fanu kum 4 mi telin an tlaih hna. MRTV ah PDF bawmh an timh caah kan tlaih tiin an thanh tiah Mungyua khuami pakhat nih a chim.An tlaihmi minung 8 an si. U Tin Myint Soe te chungkhar hi 6 an si i, midang 2 hi an chungle an si tiah theih a si.\nAn fanu kum 4 mi cu an thlah than cang nain midang 7 tu cu an thlah rih lo tiah theih a si.Ayeyarwaddy The Chin Post\nAdang relthan:Nihin thawng ka rak thanhmi SAC ralhrang Falam lei ah kee he motor tampi he an kal timi kha , CDM tuahtu(sandahpiah tu) micheu an rak tlaihmi hna kha Kalaymyo lei Thonginn ah an kalpi mi hna a rak si.\nMah ralhrang motor hna cu tuhi Falam khualei panh in an kal lio a si.\nTuhi ralhrang 20 tluk cu Tlangzar khua in Halkha leiah an kee in an kir lio si i Ramthlo le Chuncung kar hrawng an kal lio si tiah theih asi…Credit-William HC\nLaimi Hla le Youtube:


Awning ~ Rothman Awning Company Photo Ideas Jimmys Pittsburgh Pa Program Phone Numberokup 62 Rothman Awning Company Photo Ideas. Rothman Awning Company Pittsburgh Pa Program For Sale. Pittsburgh Pa Map. Rothman Awning Company Pittsburgh Pa Locations Near Me.\nRothman Awning Company Photo Ideas Jimmys Pittsburgh Pa Program Phone Numberokup\nHome › Awning › 62 Rothman Awning Company Photo Ideas › Rothman Awning Company Photo Ideas Jimmys Pittsburgh Pa Program Phone Numberokup\nAwning: Rothman Awning Company Photo Ideas Jimmys Pittsburgh Pa Program Phone Numberokup, 62 Rothman Awning Company Photo Ideas\nGallery of Rothman Awning Company Photo Ideas Jimmys Pittsburgh Pa Program Phone Numberokup\nrothman awning company pittsburgh pa program for sale pittsburgh pa map rothman awning company pittsburgh pa program phone number rothman awning company pittsburgh pa program schedule rothman awning company pittsburgh pa phone number customer service rothman awning company pittsburgh pa store locations rothman awning company pittsburgh pa hours of operation rothman awning company pittsburgh pa store hours rothman awning company pittsburgh pa locations near me rothman awning company pittsburgh pa locations in ohio rothman awning company pittsburgh pa hours today rothman awning company pittsburgh pa phone number lookup\nRate this Rothman Awning Company Photo Ideas Jimmys Pittsburgh Pa Program Phone Numberokup


Nihin America Politic le Chinmi dirhmun – Hakha Cherry\nNihin America Politic le Chinmi dirhmun\nKan caah politician tha bik cu, kan caah thathnemnak direct si lo ah indirectly in a chuahpi khotu kha an si. Tu tan ah hin President ai cuhmi Donald Trump le Joe Biden an si. Ngaite tiah cun Party (2) thazaang an i cuhnak zong asi. Vote thlak a biapi tuk. Citizen asimi Chin mi hna dihlak nih Vote kan thlak cio a herh hringhran. Vote thlaknak ah suimilam 2-3 bak i tlar in thlak asi. Cabawm zong in thlak khawh thiam asi ve.\nAhodah kan vote lai? Zei party dah kan vote lai? Vote thlaknak ah a tlangpi in a hmasa bik na thim dingmi cu Democratic maw na vote li Republican maw? ti kha asi hmasa bik. US i mah hi Party 2 hna cu an tha tuk veve. An mah zawn cio in rian an tuan khawhnak thazaang a um veve.\nDemocratic Party Mah hi party i a rong color cu Blue (a dum)mi asi. Democratic hi zalennak tha a pe deuhmi an si caah Liberal ti zong in theih asi. An nih nih an i hmaithlakmi cu US cozah nih mirum hna ca rumro ah khaua tuak lo in sifak santlai lo hna le mipem sathlai hna caah khua an ruah deuh lengmang. Cun, mi dam lo, pum tlamtling lo, tar le hngakchia kong ah siseh, si le ai kong, sifak bawmhnak tbtk kong ah tha a pek zungzal.\nRian a tuan deuh zungzal ko. Raltuk an huat i vulei pi he rualrem ding kha an i hmai thlak. Ralzam laknak le zohkhenhnak tha an pek. Biaknak zalennak le mi pumpak i duh thimnak kha an upat. Nu covo, mipem (kosong) hna tiang covo le dawtnak kha langhter a herh. Cozah nih thazaang tam deuh a ngeih a herh tbtk kha an kal pi. Biaknak zalennak timi cu US ah umminzei biaknak poh nih zalen tein an Biaknak an hman khawh ding kha asi.\nRepublican party ~ a rong cu a sen asi. Conservative ti zong in auh an si. US cu Capitalism timi phaisa rumnak thazang hmangin riantuannak kha a pommi ram asi tiah an pom. Mirum hna caah zalong tein riantuan khawhnak an ruah. Mirum taktak Billionaires hna kha ngunkhawi an la tuk hna lo.\nMirum an rum lawng ah sifak kha an bawmh khawh – hlawh an pek khawh hna lai timi kha an pom. Cozah thazaang a cak tukmi an duh lo. Sifak bawmhnak le cozah lei in a lak in pek mi poh poh hi tha an pe lo.US rampi huap in sipuazi an i hmai thlak. Raltuk ding ah an kut a fum lo. Ralzam laknak tha an pe lo. Obama chan lio ah ralzam kumkhat ah a tingin an lak i Trump chan ah thong 20 hmanh a la ti hna lo.\nUS ram humhimnak caah asi tiah an ruah. Ralhrang ramchung luhter lo ding caah ti kha an i tlaih ve. Small Businesses timi dawr le sipuazi a hmemi a tuahmi hna caah phaisa cawi khawhnak, tax ngaih thiamnak tbtk kha lam an awnh deuh lengmang. US ralkap riantuannak caah tbtk ah phaisa tampi an hman lengmang.An pahnih ningtein an tha veve. Nangmah na duh deuhmi kha thazang pek in vote ding asi.\nPresident cu ho nih dah a thim?Minung 538 hi President thimtu ding caah Electoral College tiah ser an si. Indiana in minung (11) an i tel ve lai. An mah 538 hna thimnak ningcang cu US ram constitution Article II, Section 1, Clause 2 ah tling tein a um. An mah 538 nih vote an pek i 270 nak tam a cotu kha President ah thim asi.Vote thla cio u sih.Credit-Salai Biak\nCOVID-19 nak in ttih a nung deuhmi zawtnak\nKan hnu Myanmar idol I pakhat nak ahmu mi Esther Dawt Chin Sung kha Avoi hnihnak Chin Idol ah pakhatnak ahmu mi asi tiah an ti. Ka lawm ngaingai.


DR VAN HMUN LIAN: MIPHUN PARTY DAWT LE DIRPI A HOH NAK – The Chinlung Post\nMiphun Party Dawt le Dirpi hohnak:Politics kong ah ka hmuh khawh tawk cung in kan van langter lai. Khuapakhat ca le Hakha – Than tlang peng ca men in ruahding a silo. Chinmiphun dihlak ca huap in ka langhter lai.Politics tiluan cu can umtu ning hoih in ai thleng kho lengmang mi a si. Kanan (maths) bantuk in hihi a dikpeng tiah chim khawhmi a silo.\nTulio Kawlram umtu ning ahhin a fekmi demorcracy uknak a herh.Cucu an chim cio. An chim ning bel ai dang. Kawl miphun nih an herhmi democracy le tlangcung mi nih an herhmi demorcracy ai dang. Ai can lo. Cucu hmuh thiam a hau.Ram pumpi caah NLD a thawn a herh. ASSK hrim hi cu soisel men ding a silo. Amah belte amah ruang ah NLD ah i phum dih ding cu a si lo.\nTlangcung mi nih an au lengmang mi federal kong ahhin a fiangmi policy nei kho in phuang kho hnasehlaw iphum phu a si hnga. An chim duhlo mi hi a poi. Amah a um tilo tik a phan te lai. Cutik ah tih a nung tuk. Cu caah tlangcung mi caah a him lomi ah a cang.Tlangcung mi kong bak ahcun NLD le USDP hi an i khatbak ko. NLD a that hleinak nan hmu lailo.\nDemocracy caah NLD a thadeuh bak fawn.Phunghram remhnak ahhin tlangcung mi aw a than a hau. An aw a thannak ding ah party nih teinak a hmuh a herh. Kawl party chung umbu in miphun kong chimnak lam a pit.Development timi hi cu zei cozah chung paoh ah a um ko lai. Central party si ruang ah zeipi ai chap lailo.\nA tu ah Vice President nih a tuahmi hi VP a sinak budget a ngeihmi chung in tuah mi a si. Hite hi kan van thatnak a si le kan i lawm cio. Nain hi bawmhnak ruang ah miphun politics ai mersan awk a silo.Zeitik ahdah central party ah kan um lai? Hihi a biapi. Central party or ruling party chung um a poilo can a um ve. Cucu federal phung a feh hnu lawng ah a si awk a si.\nMizoram cu an federal phung kong ah hal than ding a um tilo. A fek cang. Cu caah central party he an i peh zong ah a poi nak a umlo. India cozah le MNF nih minthut in hnatlaknak an neih hnu lawng ah an federal phung a fek.Kawlram cu federal ca aupi cuahmah a herh rih hih! Miphun aw a herh. Cucu thawnter a herh.\nMuphun party an derthawm tuk le zeihmanh an si lailo tiah hnon ding a silo. A thawn tertu thazaang si a hau.Ngaktah pakhat asilo ah hngakchia te kha san a tlaih rihlo ruang ah hnuchit phun a lo. A upat tik le san a tlaih tik ah ka bawmh te lai ti tluk a si.Kha hngakchia kha santlai ding in a cawmkeng tu ding cu chungkhat le khuami tuanvo an ngei. Miphun party hi ngaktah he ai lo.\nFederal phung a fehtikah miphun party ah kan um te lai ti ruahnak cu khua ruah ning ai linglet mi a si.Tulio miphun party an i then lengluang mi hi cu kan van a chia tuk. Ngaih a chia, thin a hung. Cucu kan der chin lengmang nak cu a si. Cucu sersiam i thawnter kha miphun nih zuam a herh. A har, a can a rau kho. Thok colhlo ah cun a rau chin lai. Hngah ding a silo. Miphun caah hin a herhnak ahcun sifah ngam zong a herh. Sungh ngam zong a herh.\nCan tawi ca i kan herhmi a um, can sau ca i kan herhmi a um. Bawmhnak tiah kan mit a thit tawnmi hi can tawi ca an si. Federal kong hi can sau ca a si.Miphun party nih federal a chuahpi lailo an ti. A mah lawng nih a chuahpi kho fam lailo. Phunghram remhnak ah miphun dang cio le party ngan he i bawmhnak caah a biapi tuk.\nCu caah miphun party nih mah state chung i teinak a hmuh hmanh ah central party he ihawikomh thiamthiam a hau. Dotu sipeng ding a si hleilo. An chung ah iphum dihding a silo bantuk in.A fawizaang deuhmi kan i thim ahcun kan sung tuan lai. A harmi kan i thim ahcun a lam a bingbo lai na in hmailei caah a thadeuh lai. Credit Dr. Van Hmun Lian\nNLD Ka Tanh Duh Ti Lonak A Ruang Cu Hi Ruangah Hin Si


Walat peng ah ralhrang phu cu PDF nih bomb an puahhnawh hna caah sakhan-hmu telh in\nSagaing ramthen, Shwebo pengkomh Walat peng Shingmaka lamtonnak pawngah ralhrang phu cu Taw-gyi-muai-hauh (တောကြီးမြွေဟောက်) phu Shingmaka (ရှိမ်းမကား PDF) nih nihin December 15, zinglei suimilam 7:20 ah bomb lung 6 he an doh hna caah Tit Theink (သစ်သိမ့်) sakhan-hmu telhin ralhrang minung 4 an thi, kut kee bul tiang in hliamhma tuar zong an tam tiah Shingmaka(ရှိမ်းမကား) mi zapi vengtu phu sin in theih a si.\n” Taw-gyi-muai-hauh (တောကြီးမြွေဟောက်) phu nih pa-de-ta (ပဒေသာ) bomb lung 6 an puahhnawh hna,Tit Theink (သစ်သိမ့်) sakhan-hmu telhin ralhrang minung 4 an thi. An hliamtuar ning a fak ngai cheukhat cu an tai tiang a cat i kut bul mi le kee bulmi an tam, an motor cu a hlonh in aa hlonh caah a thi lo mi zong an hliamtuar ning a faktuk” tiah Shingmaka (ရှိမ်းမကား) PDF nih cathanh an chuah. Khit Thit Media(Crd ; The Chin Post)\nThawngpang dang………….Sagaing ramthen, Pinlebu peng chung December 14 kahdohnak ah ralhraang 20 hrawng an thih lai kan zumh tiah Pinlebu Revolution PR nih an chim. “Kawlin-Pinlebu kar Taungmahgyi lam i ralhraang motor pawl cu Pinlebu PDF nih hriamnam ngan in an kah hna hi a si. Ralhraang motor pakhat a kaang i a cung cuang mi ralhraang 20 cu an thih kan zumh. Fianghlang in cun kan chim kho lo. Kanmah PDF le him te in hnu kan kir than” tiah an chim.\nKaya ramkulh (Karenni) ah ralhraang battalion LIB-531 in Sergeant pakhat cu hriamnam tling he KNDF sin ah aa fon tiah KNDF sin in kan theih. Cu ralhraang battalion in Sergeant pa nih cun, “Hramhram uknak ka duh lo ca ah mizapi lei ah raltha tein ka dir lai ti in biachahnak ka tuah i ralhraang kut tang riantuannak chung in mizapi sin ah ka kirnak a si,” tiah a chim ti in KNDF nih an thanh.\nSagaing ramthen, Ayadaw peng, Kebar khua cu december 13 zing in Council ralhraang pawl nih luhhnawh in an hrawh, an khangh ca ah inn 100 leng a ciam tiah tualchung mi nih Yangon Khit Thit Media ah an chim. Cu Kebar khua cu ralhraang le Pyo Saw Htee pawl nih hriamnaam ngan le hriamnaam hme in an kah i an luhhnawh hna ti a si. Ralhraang pawl an chuah in khuami an rak kir than tik ah inn 100 leng a rak ciam tiah tualchung mi nih an chim.\n“Ralhraang pawl nih khuami eidin an ei an hrawh, cun khua an khangh ca ah inn 100 leng a kaang. Khuami le PDF hna nih inn a kaang mi an phalh lio a si. Khuami nih an sungh mi cu tam tuk man a si” tiah tualchung mi pakhat nih a chim. Credit; The Hakha Post\nSagaing ramthen, Myaung (မြောင်) peng December 14 ni ah ralhrang phu chungtel →\n← Mizoram MP Pu K. Vanlalvena (Rajya Sabha MP) nih nizan December 14, khuasik caan Parliament biaceihnak ah


SAC ralhrang nih sualnak ngei lo mipi an tlei dih hna,Thinphang in an chia lio hna asi – Lai Lungrawn Post\nRalhrangbu Nih Khinh Mi Khuabawi Le Mi Pakhat An Kah nak Kongah Minung 10 An Tlaih Hna Sagaing ramthen, Myong Mya peng Swe Lwe O khuabawi U Thein le Ko Yar Zar Soe hna cu July 7 ah meithal in kahthah an si.Ruak 2 hi ralhrangbu an rak phanh hnu lawngah khuami nih an va lak. Khuabawi hi mihuat a tlai ngai mi a si.\nZei pawl nih dah an kah ti theih a si lo. Hi ruangah Phua Saw khuami 10 cu ralhrangbu nih tlaihpah tukvelh pah in an hruai tiah theih a si. Ralhrangbu nih tlaih mi ah a tel ve mi chungkhar pakhat nih “Pa pohpoh an tlaih ko hna. Kan khua nih hi hna thah mi kongah pehtlaihnak a ngei mi kan si lo, khuami vialte kan thin a phang ngai tiin a chim the chin post.


Rak Lanh Tak Bak Hlah! Trump nih US phunghram a nawnnok kholo! – Chin 11 News\nRak Lanh Tak Bak Hlah! Trump nih US phunghram a nawnnok kholo!\nPosted By: Chin News January 13, 2021\nUS constitution le US federal system hi a ttha bik asi rih ko. Zeica tiah fawite in nawnnok khawh mi asi lo. Cun US politics hi Baibal I tlaih riangmang in President nih duhpoh nawnnok khawh mi asi lo. Zapi zaran nih cawn setsai lo le thei setsai lo in duhpoh in aukhuan hnawh men ding zong asi fawn lo.\nUS Kumpi/cozah kong hi a thuk in a kau ngai mi asi. Demoracy le Federal system an hman nak hi kum 260 hrawng asi cang. Vawlei cung ah ralkap tthawngbik, hriamnam ttha bik an I neih I an fimthiam nak “soft power” in Vawlei pi a hip tu ram asi. State 50 pin ah tikulh tampi le territory tampi ai fonh mi ram an si. Ral hriamnam he fimthiam nak le nunziamawi “soft power” he vawlei a hip tu asi. US nih a ral ngan bik hi khuaruahning le pomning “Ideological” asi kan ti ah cun kan palh lailo dah. Zeica tiah chanthar i US nih a doh mi ral hna hi Europe ah siseh, Korea ah siseh, Vietnam ah siseh, Iraq, Afghanistan, Al Queda, ISIS ral pawl hi ideological tthalo le biaknak kalsual in ai thok mi ruah nak tthalo pawl kha a doh mi asi.\nUS Politics hi a thuk in a kau tuk. Theih fian ding ah cun kum tampi cawn a hau, ca tampi rel a hau, asi lo ah mah pumpak in US political system chung ah vai ipaih ve ahau. Political Science a cawng mi poh nih a hmasa bik ah an cawn mi le an rel mi ah aitel ve mi cu nitlak ram lei I Politics an ruah ning timi “Western political thought” hi asi. Nitlak lei Ramsining khuaruat pawl “political philosopher” pawl, Plato, Socrates thok in, Thomas Hobb, Rouseau, John Locke te pawl le ahnu bik ah, US ram dirhtu “founding fathers” pawl George Washington le US Constitution a ttial tu Thomas Jefferson te pawl thok in Linin le Stalin te pawl nih khua an ruah ning tiang in cawn le rel hi asi.\nPolitical Science hi Kumli fai Canada ah ka cawn hnu ah US cozah hi kanmah Chinmi zong nih kan herh zungzal ding hna an si tiah ka ruah caah US cozah rian an ttuan ning le thil sining theih duh ah Amnesty International, Washington DC ah thlali chung intern ka rakttuan. International Advocacy department I Asia Section ah karak ttuan I Burma ram asi lo mi ram ramli in ithim law an ka ti I Indonesia, China, North Korea le Iran karak I thim. Zarhkhat ah nili chung mah cu ramli hna I event an neih mi le vai itel ve nak a tthat nak poh ah Capitol Hills I US Congress, Senate le State Department ah ni chiar an biachim vangaih, an conference le an meeting ah va kai peng kha asi.\nMah cu thlali chung US Congress, Senate le State Department ah Anmesty International Intern dirhmun in advocacy rian ka cawn mi cu ahnu kan mah Chin mi caah a tthahnem taktak. Zeibantuk kong ah zeibantuk department ton ding, zei kong ahdah a ho khi va ton awk ti pawl a hliah le acang a ka theih ter caah ka lawm khun. Zei ca tiah cu ka experience nih cun networks kau pi aka ser ter khawh, CNF, CHRO le Chinmi hna thong tampi caah tthanhnem nak tampi a chuah pi.\nUS cozah I abiapi bik party pahnih asi mi Republican le Democratic party hna nih an dirh mi International Republican Institute le National Democratic Institute hna he rian kan ttuan ti. Cu pin ah US congress le State Department nih an dirh mi NED he zong rian kan ttuan ti.\n1999 ah US Congress nih International Religious Freedom Act an rak tuah. Cu IRFA congress nih a pass mi ning in US State Department nih International Religious Freedom Report ca 1999 thok in an chuah. Cu IRFA ning cun President Bill Clinton nih Burma ram cu Biaknak lei zalon nak ah siaherh in ngiat ding mi ram “country of Particular Concern tiah arak ti. Chin Christian timi US cozah nih an kan theih hmasa cem nak le Chinmi US cozah nih hnakkar tenh kan rak sinak I a tihna cu mah cu arak si.\n2000 kum ah President Bush arak kai. Burma ram cung ah siaherh nak biatak te in a nei mi asi. Kawl ralkap cozah cu US cozah le President dirhmun in siseh, UN mechanism hmang in siseh, US I an hawi ttha asimi European ram pawl he ttangti in Kawl ralkap cozah cu fak ngai in a rak mawhchiat hna. Kawl ralkap cozah cu visa sanction, economics sanction fak ngai in a tuah hna lio ah CNF member pawl le CNF a ttanh tu Chin refugee pawl cu US patriot acts nih kham hna hlah she tiah Secretary of State nih minthut in ca an rak chuah. CNF cu US foreign policy he ai khat in Demmocracy, human rights le refigious freedom caah ral a do mi an si I Chin miphun cu democracy le human rights aduh mi, biaknak zalon nak a duh mi an si ti kha US cozah nih kan pompi hna tinak asi ko.\n2013 President Obama chan ah US AID nih bia an rak ka chimh mi cu US cozah nih hin Burma hi pehtlaih nak dotla in kan tuah cang lai. Pehtlaih nak kan tuah lai I democratization, good governance, and development lei ah kan hruai lai tiah an rak ka chimh. Mah ah cun Chin State le Shan State hi priority ah kan chiah lai tiah an ti. Mah cu US cozah nih Burma ram kha dotla in kan pehtlaih canglai timi zapi sin an thanh hlan ah an rak ka chimh mi asi. Democratic cozah an si pek, Republican cozah an si pek Burma ram kong, Chinmi kong ah ka si khawh tawk rian a ttuan tti peng mi ka si.\nUS phunghram constitution, US Federal system, US Democracy system hi zohchunh tlakbik, a tthabik asi ko tiah kan ti lengmang tawn mi cu tutan President Trump nih buainak a chuah pi mi nih hin fiang chinchin in a langhter. Trump nih Baibal le Kharihfa biaknak kha ningcang lo in amah political base sernak ah a hman mi, Trump nih US state pawl nih an nawl neih nak (Federalism I State pawl nawl neih nak apek mi) hrawh atimh nak, Trump nih US Democracy phung in dai te le limhang nei te in power transfer rak ituah tawn mi a nawnnok nak, Trump nih Judicial Power le Legislative power nawnnok a timh nak vialte fiang cikcek in a vun lang.\nUS ram a rak dirh tu “founding fathers” pawl nih hin hmailei kong an rak ruah dih cia hirhiar. Zei caah tiah US constitution biapi in a ttial tu Thomas Jefferson nih hin English Political Philosopher John Locke hi a rak uar tuk I John Locke nih “The Second Treaty of Government” tiah a rak ttial mi cauk kha tampi ai chirhchan tiah an ti.\nJohn Locke nih cun Cozah power hi uktu pakhat sin ah chiah dih lo in Uknak nawl, Phung ser nak nawl le Biaceih nak nawl hi hmun thum ah kan tthen awk asi tiah a rak ti. Cu ning cun US cozah phunghram “constitution” cu an ttial. Cun State cio nih an nawl neih nak kha tampi in a pek. Mahcu separation of powers ti asi I, minung pahat or bu pakhat sin lawng ah cozah power vialte kan chiah dih ah cun minung cu kan kokek si ning ah mah zawn lawng ai ruat mi kan si caah power ningcang lo in an hman sual lai ti an ruah caah cozah power cu hmunthum ah an tthen nak asi.\nUktu nih phungser tu pawl rianttuan nak ah I thlak lo ding, biaceih nak ah I thlak lo ding, Federal cozah nih State pawl an nawl neih nak kha va hnursuan piak lo ding timi cozah I an phunghram vialte Trump nih nawnnok le hrawh dih a timh. Cucu Baibal ca I tlaih riangmang in le Kharihfa biaknak kha I chirhchan riangmang in lih achim, Lih in mi a forh, lih in mi a tthihphaih. Cucaah cun Trump cu “Pathetic Liar” “Demagogue” “psychopath” tiah an ti. Cu caah lih a ttawn chom in election ka sung lo ati mi tazacuai nak cu Biaceih zugn 60 nih ceih phu asi lo tiah an hnun piak. A hnu bik ah US ram biaceih zung sangbik “Supreme Court” nih a hnon piak.\nUS president cu a power a ngan tuk mi asi. A power a ngan tuk mi nih Biaceih nak “Justice system” nawnnok atimh, Phungser nak Legislative nawnnok atimh, State pawl nawlneih nak nawnnok atimh tik ah Ca thiam set sailo pawl, Ca lawng a thiam I mah zawn lawng ai ruat mi pawl, lar a duh mi pawl nih a aw cu an zawn. Adongh nak bik ah amah nih Vice President I athim mi Kharihfa ttha, zumhtlak mifel asi tiah an timi Mike Pence tiang thah ding le nawn ding in mi a forh hna.\nMitcaw pa ruk voikhat bia an I ruah ti asi. Vuipi hi a ngan tuk an ti hi zeidah a lawh hnga kan va zoh ve tuah lai an ti. Pakhat nih a mei a tongh I um Vuipi an timi hi hrihrual nganpi pei arak si ko hi ati. A dang pakhat nih a nawr a tongh I um vuipi an timi hi Pherzual pei a lawh ko hi ati. Adang pakhat nih a ho atongh I um vuipi an timi hi Feikawl lianpi pei a lawh ko hi ati. A dang pakhat nih a ke atongh I aize vuipi an timi hi Intung lianpi pei a lawh ko hi ati. A dang pakhat nih a hnak a muai I aize Vuipi an ti mi hi tlakrawh vampang bantuk pei arak si ko hi ati e ti asi.\nUS constitution le government system cu vuipi bantuk asi. Cu US vuipi kha vuipi asi ning taktak in hmuh khawh ding ah cun cawn ahau, ca tampi rel a hau, asi lo ah an mah cozah system chung ah vai ipaih I achung sining va hmuh theih ahau. Cu lo ah cun US cozah cu rul alo ati na, Pherzual alo ati na kan si ko lai.\nThawng theih chan “Information age” kan vun phan I aho poh nih kan duh mi le kan ruah mipoh zalong te in kan ttial ve cio. Asi na in hi kan ttial mi le kan chim mi pawl nih hin thlalang bantuk in kan si ning, khua kan ruah ning, kan fimthiam nak ti bantuk pawl a langhter.\nUS ram cu kum 260 a upa cang mi ram asi. Ram tthen 50 aifonh mi le tikulh tampi he ralkap ttawngbik, a fim bik mi ram milu million 300 renglo he adirmi ram an si. An constitution cu atu tiang ah a ttha bik tiah mi tampi nih ruah mi asi. Kum 260 renglo lio ah US founding fathers pawl nih Trump bantuk mah zawn lawng ai ruat mi, a corrupt mi le phunghram hrawh atim tu, Democracy phung hrawh atim tu, Federal phung nawnnok a tim tu le hramhram in power lak (a-naa-ting) atim tuhna runven nak ah US constitution cu rak tuah mi asi.\nUS ram cu ram pical asi bantuk in nusal ttha le pasal ttha hi an rak tamtuk ve. A corrupt tuk mi pathetic liars le demagogue tiah an timi President Trump kha na thil tuah adik lo tiah ati ngam tu Vice President, Senate Leader, House Leader ti bantuk mi roling pawl kha Pathian nih a pek hna. An mah le an tuahser nak ning cio in tuanbia nih Lai a rel cuahmah hna I hi hnu ah phungbang chim ding in tuanbia ah a tang te lai. US constitution le US federal system hi a ttha bik asi rih ko. Zeica tiah fawite in nawnnok khawh mi asi lo. Cun US politics hi Baibal I tlaih riangmang in President nih duhpoh nawnnok khawh mi asi lo. Zapi zaran nih cawn setsai lo le thei setsai lo in duhpoh in aukhuan hnawh men ding zong asi fawn lo. Catialtu: Salai Bawi Lian Mang


RAK ZOH TUAH UH, NLD COZAH A SOISEL MI PAWL NAN LUNG FIANG MAW – The Chinlung Post\nNLD Cozah that lo nak le San tlaih lo nak lawng te a chim a rel mi hna rak thei uh..A tu tiang nan i theih chung ah NLD nak Cozah tha nan hmu bal maw? (1) Nylon kattaza lam teh Lai ram ah nan hmu bal maw? (2)Kum 2 tang hngak chia le Nau pawi le Kum 85 cung Putar Pi tar Bawmh nak phaisa Pe mi Cozah teh nan thei bal maw?\nAtu le bang cu Kum 80 cung Bawmh ding in Cazin an lak lio asi hoi cang. (3)NLD Cozah hnu ah Siang in ah kan fa le Cauk cawk an hau ti lo. Khah NLD Cozah tuan mi a tam tuk le kan tial cawk lai lo i NLD Cozah a kai hlan ah hin USDP le Chin party an rak kai hmasa tung 2010-2015 tiang Kum nga chung Ram an hruai hmasa tung ziah an tuah ve tung ne lo.\nA phi cu Ram daw mi le Daw lo mi cozah cu i lawh rai asi lo.NLD tluk Khua le Ram daw Cozah nan hmuh bal asi le Van tial ve te ko. Ka lawng in au chan a si lo.Tuah ser chan a si cang.Ralkap uk nak chan lio ah NLD nih Cun thong in ai thim.Party dang nih cun Ram dang a zam lo le Ralkap lei ah ai tawm.A tu ah cun A tuan cem ai lawh ter i bia le hla le a thiam ngai fawn.Ni chuak cu asi pah. Credit: David\nRelchih:Chin Party nih Chin cozah a tlaih bal maw? 2010 thimnak lioah Chin party nih Chin state thutdan 18 hmun ah hmun 10, Ralkap party USDP nih hmun 7, Mara party nih hmun 1, cio an hmuh timi cu hmuh cio a i. A si le 2010 Chin state cozah cu tambik teinak a hmuhmi Chin party hruaimi a si maw? 7 lawng teinak a hmuhmi USDP nih cozah a tlaih ko lo maw! Ziah Chin party nih cozah a tlaih duh lo maw?\n2015 thimnak lioah Rakhine state le Shan state pawl cu anmah party le Ralkap party nih teinak an hmuh ko nain ziah anmah state cozah an tlaih ve lo? Chin party nih Chin state ah teinak a hmuh zongah Centre ah USDP a si caah Chin party nih Chin state cozah a tuan kho lo.\nShan le Rakhine pawl zong an ram ah cun teinak an hmuh ko zongah Centre ah NLD cozah a si caah Shan le Rakhine pawl zong cozah an tlaih kho ve lo. U Than shwe duh lo ruangah Chin party nih chin cozah a tlaih khawh lomi a si lo bantukin Daw Su duh lo ruangah Shan le Rakhine pawl zong cozah an tuan khawh lomi a si lo.\n2008 phunghrampi chungmi Pohmah 261 ruangah a si. 2020 thimnak zong mah ning tein a kal rih lai. Chin party nih a bochanmi cu Ralkap party USDP ngei ciami 25% a si caah thimnak ah a hmuhmi le kanmah tlangcungmi teinak a hmuhmi pawl he fonh in cozah kan ser lai ti a si.\nKanmah nih cozah kan kai than lai an ti lio hmanh USDP cu 6% lawng teinak a hmuh.\nPolicy a khat lomi party cu NLD nih cozah serti dingah a komh bal lai lo.\nRalkap party USDP he pehtlainak a ngeimi party pohpoh cu NLD nih a komh lai lo ti a fiang ko.2010 lioah tambik teinak a hmuhmi Chin party nih cozah a ser lo, 2020 thimnak ah tambik cu chim hlah tlawmpal teinak hmuh sehlaw cozah cu a tlaih lai maw?\nRalkap party USDP he kuai a sermi party 30 hrawng pawl le USDP\nfonh in cozah dir dingah le USDP nih 20% cung teinak a hmuh lawngh ruahchannak tlawmpal a um, USDP cu 2015 lio hmanh 6% lawng a hmuh ahcun 2020 cu chim ding a um ti lo. Cozah serti dingah a sawmmi party um loin mah ruahchannak in miphun party tanh ding tiin a aukhuangmi mino pawl caah zangfah ngaingai a si.\nTeinak hmuh lio hmanh cozah ser kho lomi cozah kan tlaih lai tiah aukhuang lengmangmi hi tha tein khuaruat ding a si. Hrut tung loin mihrut bantuk i umtermi hi a poi tuk. Atu cu aukhuang tam rih ko sehlaw\nMee pek caan ah cun Lungfimmi poh cu cozah a ser dingmi NLD an pek dih ko lai ti cu hngalh cia a si ko. Cun Fb. ah cun mah le party cio tanh a tam cio nain Reporter nih Mee ngeitu mipi an hal tikah Mee ngeitu mipi nih cun NLD lawng pek awktlak a si a timi lawng an si ko. Credit: Laiki Chozah\nMAH KA ZAWN AH HIN A FIANG BIK KO CANG HIH


Rev. Zammang Mualcin Nih Trump Le Biden Kongah Lehnak A Tuahmi Cu A Mak Lawlaw! – Chin 11 News\nRev. Zammang Mualcin Nih Trump Le Biden Kongah Lehnak A Tuahmi Cu A Mak Lawlaw!\nNan dihlak cungah kai lawm. Huatnak pathian le Miphun thleidannak pathian a biami ka si lo. Trump nun ah Jesuh ka hmu lo, Satan tu ka hmuh. Biden nun ah Samaria Mithapa nun ka hmuh pinah Kamala Harris cu keimah bantuk tein santlailo sifak mipeem nih hrinmi fanu a si i Carson te nupa in Johnson te nupa tiang Laimi kan sinah missionaries a thlahtu\nAmerican Baptist Churches, USA(ABCUSA) ah a ngakchiat lio in nihin tiang zumtu member t’hate a si. Trump nun nih ka nun di a riamter lo, huatnak le thleidannak chuahtertu a si. Biden-Harris Administration cu Pathian nih sifak le mipeem kan caah Nu le Pa canah dirter hram ko hna seh. Ka zumhmi le ka khuaruahning hrawm ding kan sawm hna lo. Merry Christmas to you all.\nRelchin Dingmi Cabia:- Zeiruang ah dah 2020 US Election ah Trump a sungh?\n#8. Income Tax a pe lo: USA ahcun riantuan mi poh nih thlahlawh le chungkhar sining zoh in Ngunkhyai (Tax) pek dih a si. Zatuak in pek a si ca ah mirum nih tam deuh an pek. Mirum pakhat a si mi Trump nih kum khat i TAX a pek mi hi Laimi zapi pek mi nakin a tlawm deuh. Health Insurance kan sok tik ah TAX kan peknak le Tax return kan tuahnak an kan hal, cu lo ahcun tuah khawh a si lo ca ah Tax kan peknak kha hmuhsak khawh ding in kan i chiah zungzal. Trump nih cun ka pek ko tiah a kaa in a chim ko nain ca in hmuhsak khawk mi a ngei lo. Hi kong ah hin President in aa dinh tik ah tazacuai ding in New York state Court nih an bawh ko.\n(Journalists, Columnists & amp; Commentators) By: Rev Dr. Van Thawng Lian (USA) (Hi vial hin sisehlaw a fiang ko lai dah)


RIHKHUADAR KHUAMI AN THINHUNG TUK CANG, BIA AN CHIM CANG – The Chinlung Post\nRIHKHUADAR KHUAMI AN THINHUNG TUK CANG, BIA AN CHIM CANG\nNovember 3, 2020 admin Local News 0\nApoituk ti lengin chim ding dang a um ti lo. Chinram chungah hibantuk thil a chuah hi cu ngeih a chia hringhran ko. Tuni November ni 3 tu nai te zan muilai ah khan I thah nawn nak fak tuk in a chuak, Hithil a chuahnak hi mizoram le Chinram kan ram ri Rihkhawdar khua ah asi, pa pakhat cu tuksum tih nung tak tak in thah a tong.\nHi thahnawnnak konghe pehtlaiin mit hmutu hna nih an chimmi cu, an thahning hi a fak ngaingai ko. Alu an tan tiah an chim. Hibantuk ttihnung tuksum in minung hngawng a tantu zong atuhi nawlngeitu palek hna nih an tleih cang i, palek kutchung ah a um can tiah an chim. Rihkhawdar mipi an lung a fak ngai ngai mi tuksapur tak in a mi thah tu pa cu kan hmuh ter uh a mui tal hmuh kan duh tiah an chim.\nA tu thah a tong mi hi a min ah Rih zohtan ah a tuan lio mi Pianga ti in theih asi. A nih hi Pathian bia a phun I a buai pi mi kha asi. Mi thah tu hi khua thlang lei mi asi tiah theih asi. An mah an tial mi mizo ca in Rihkhawdar khuaah thil rapthlak kan tawk. Zanin thim hma deuh kha Rih zohtan a thawk mek Pianga rawng taka thah a ni.\nA thattu a hnuaia pic-a lo lang hi Tuingha-a Tluangtea lung herna a thawk țhin, Pathian thu buaipui țhin kha a ni. A lu a tan sak. Kan buaipui mek. Rihkhawdar mipui an lungawi lo hle. Tualthattu hi police kutah a awm tawh a. A hmel hmuh an ngiat mek. Hriat danah tualthattu hi South lam chhuak a ni awm e. Hi hi tu bak kha chin special media nih a rak tar lang hi asi.\nA Fak Cem Mi Thihnak Mah I Thah Nak Hi Cu Thihlak Ah Fak Bik Si Lai


Tuchun Kawlram Hmun Dangdang Thawngpang A Su Deuh Mi Khawmhsuat – Thechinlandtoday\nTuchun Kawlram Hmun Dangdang Thawngpang A Su Deuh Mi Khawmhsuat\nadmin October 28, 2021 Leave a Comment on Tuchun Kawlram Hmun Dangdang Thawngpang A Su Deuh Mi Khawmhsuat\nPenguk, Sanguk, Pyu-saw-htee le Dalaan cu hmunril in thah lengmang an si. Myanmar ram pumhuap in Penguk, Sanguk, Pyu-saw-htee le Dalaan a tlawm bik minung 12 an nawn hna, tiah theih a si.October 28, Mandalay Ramthen, Sintkann Peng, Paleik khua ah Khuabawi Aung Myint cu PDF nih an thah. Sagaing Ramthen thiamthiam, Tigyaing (Htee-chaing)ah Dalaan Naing Tun cu Fox-army HPDF nih an fimtawl ve.Ayeyarwaddy Ramthen, Bukalay ah Dalaan Chit San Maung (nifatin in PDF pawl biachiakha in a vawlpaamtu) zong an fimtawl thiamthiam.Mandalay Ramthen, Mattayar Peng ah Dalaan hna nuva U Than Tun te nupa zong fimtawl an si.\nPDF pawl bawmhnak pek lo ding Palek lutlai Than Hlaing nih a hroceer hna.Sagaing ah a cawlcang mi PDF pawl hi chawhrawltu le zaatlang phu hna nih bawmhnak pe hna hlah u, tiah Chief of Police Than Hlaing nih a hroceer hna, tiah theih a si.Nihin October 28 Monywa Zungkipkomh Zung ah chawhrawltu hna le zaatlang bu pawl cu Than Hlaing nih meeting a auh hna i atu bantuk in hroceernak bia a chim hi a si, tiah KTM nih a langhter.\nMeiktila ah Than Seo Hlaing cu a nulepa nih PDF a luh ruang ah fa sinak in an hlawt. Mandalay Ramthen, Meiktila Peng um U Myint Naing le Daw Pyuan Ri hna nih, “Kan fapa Mg. Than Soe Hlaing cu nulepa chimhhrinnak ngai loin amah duhthimnak lam a zawh caah nihin thok in fapa rocotu sinak in kan hlawt,” tiah an thanh tiin Mizzima nih a langhter.\nNifatin in PDF pawl bia thalo in a vawlpaamtu Bukalay Dalaan an nawn.Ayeyarwaddy Ramthen, Bukalay Peng ah PDF pawl nifatin in a vawlpaamtu Dalaan San Maung cu nihin zinglei 10:00 AM tluk ah meithal in an kah i a thi.”San Maung hi Crony zong a si i Dalaan lianpi zong a si. Kawl ralkap sin ah nifatin thawng a pek hna i PDF pawl biathalo in a vawlhpamh lengmang hna ruang ah kan kah mi a si,” tiah Rammi Ralkap Phu pakhat nih an thanh tiah Ayeyarwaddy Times nih a langhter.\nKawlram Mi Malaysia Um Mi Caah Cun Thinphang Taktak A Si →\n← Ralhrangbu Nih An Tlaih Mi Hna Mipi Minung Hleikua Cu Mit Huh Bu In Ralphaw Ah An Hman Hna


South China sea kong ah UNSC meeting maritime security Prime Minister Narendra Modi Chairman nak ah US le China bia i-al nak asang an ceih mi hna cu, – Kawltu Team\nSouth China sea kong ah UNSC meeting maritime security Prime Minister Narendra Modi Chairman nak ah US le China bia i-al nak asang an ceih mi hna cu,\nUNSC meeting maritime security ah India Prime Minister Narendra Modi chairman can nizan ah khan, Washington lei nih Beijing cu South China Sea ah ram dang ngiarpah cung in cawlcang ah puh, Beijing nih Washington cu hmun dang ah an cawlcang ning ah mi dang soisel tlak asi lo ati ve.\nPrime Minister Modi chairman nak tang ah hin, virtual meeting an ngei, UN body ram 15 hna chung ah hin ruahnak akhat lo ngai ngai, US Secretary of State Antony Blinken nih tipi cheukhat hna cu mah ta bantuk ngeih duh an um tiin a chim, “South China Sea ah hin aho te hna nih cun an mah ta bantuk in ngeih asi ruang ah, ram dang lawng kal mi hna cu tih nung dirhmun ah adir pin ah ngamh ngai ngai in holhka hmang tawn mi an um tiah Blinken nih ati.\nChina nih South China Sea 90% an ta bantuk in an chiah mi cu faktuk khin arak soiselnak asi, China nih hin 1.3 million square-ah hin military bases, artificial islands ah an dir, Brunei, Malaysia, the Philippines, Taiwan & Vietnam hna cu an covo pek duh lo khi asi, Blinken nih “South China Sea ah hin United States nih kanrak chim tamtuk cang, ram lian lian deuh nih ram hme deuh hna cung ah lungput ning tha lo angeih mi hi, kan zoh sawh sawh ti lai lo ati ve cang.\nAho te hna nih cun South China Sea buainak hi US a rawlhnak ding asi lo nan ti kho men, asi nain, UN member state buainak cu vawlei ram aho poh buainak asi, South China Sea long si lo khawika hmun zong buainak a um ah cun, vawlei buainak asi thiamthiam, mah caah cun vawlei buainak ah hin a ho poh irawlh khawh dih kan si, kan dih lak buainak thiamthiam asi ati, China’s Deputy Permanent Representative Dai Bing, “Security Council hi South China Sea lei chim can asi lo, US nih South China Sea buainak longte achim hi Beijing lawmnak asi lo ati ve.\nChina & ASEAN countries hna hma laknak ruang ah boruak atha deuh, International law bantuk in aho ram zong um kal asi khawh, US nih hin aher lonak ah an irawlh tawn, South China Sea ah siseh an duh can poh ah ral dohnak lawng tha tak tak an kalter, US tluk in South China Sea ah buainak tuah tam hi a um lo, US nih hin UNCLOS (United Nations Convention on the Law of the Sea) joint duh lo in midang an chim ding asi lo, US nih Security Council ah hin buainak chuahter atimh, bia dik lo in ipuh hi atha lo tiin China nih aleh nak asi.\n← US 2022 Midterm ah Joe Biden nih hin Illegal Migrants hna ruang ah President sinak atlak pi ko lai?\nKa fanu hi Nupi caah ngeih duh an um ah cun vawk 300 hi ka pek lai ati, vawk 300×25000=7,500,000 India tangka in, →